
AHATA: Prevencion di crimen ta clave 


Relaciona cu tiramento 
diasabra nochi, Tisa La- 
Sorte, Presidente y CEO 
di Aruba Hotel & Tour- 
ism Association (AHATA) 
a reacciona diadomingo 
mainta, den un declara- 
cion poniendo enfasis riba 
prevencion. 


“Nos ta aprecia polis su ac- 
cion y detencion rapido. 
AHATA ta manda mensahe 
di profundo condolencia na 
famia di e victima. AHATA 
lo sigui den dialogo cu KPA 
y Aruba Hospitality & Se- 
curity Foundation tocante 
metodonan di prevencion di 
crimen na Aruba. Pa seguri- 
dad di nos comunidad y nos 
economia, prevencion ta es- 
encial.” 


Cuerpo Policial y Ministerio Publico ta 
reacciona ariba asesinatonan di ultimo dianan 


Ayera tardi na Centro 
di Husticia Santa Cruz 
a tuma luga un confer- 
encia di presan di carac- 
ter di urgencia pa trata e 
tema di asesniatonan cu 
a tuma luga den e ultimo 
dianan na Aruba. Presen- 
te na e conferencia tabata 
Procurador General di 
Ministerio Publico, Alto 
Comisiario di Polis y Voc- 
ero di Polis. 


Manera ta conoci den e ul- 
timo dianan, menos di un 
siman, dos asesinato a tuma 
luga na Aruba. “Nos por ima- 
gina cu e sucesonan aki tin un 
impacto grandi ariba e sen- 
sacion di seguridad di hopi 
ariba e isla”, Alto Comisiario 
di Polis a indica. 


Alto Comisiario di Polis a 
extende palabranan di con- 
dolencia na famia, amistad y 
conocirnan di e victimanan 
di asesinato y na mesun mo- 
mento a sigura cu Cuerpo 
Policial, hunto Ministerio 
Publico lo traha duro pa trece 
dilanti husticia e culpabelnan 
di e casonan lamentabel aki. 


Dia 30 di november a tuma 
luga un tiroteo na districto 
di Savaneta na unda un ho- 
ben di 19 aña di edad a perde 
su bida. Relaciona cu e caso 
aki varios detencion a wordo 
haci. Apenas tres dia despues 
a tuma luga un otro tiroteo 
den e districto di Noord, 
zona turistico, na unda un 
homber di 31 aña di edad a 
perde su bida. Relaciona cu e 
caso aki un detencion a wor- 
do haci. 
Alto Comisario a indica cu 
investigacion ta andando pa 
ambos y no por a contesta 
preguntanan relaciona cu e 
casonan. Pero alaves a manda 
mensahe bisando cu Cuerpo 
Policial y Ministerio Publico 
lo reacciona adecuadamente 
ariba situacionnan grave y 
esey ta locual a pasa den am- 
bos caso. El a remarca cu den 
ambos caso Cuerpo Policial a 
logra haci detencion den me- 
nos di un hora. 


Pa evita casonan asina ki 
tuma luga, e Alto Comisario 
a splica cu prevencion lo un 
parti importante di e strate- 
gia di polis. El a menciona 


cu nan a reuni cu Minister di 
Husticia ariba e mesun topi- 
co aki y parti di e strategia ta 
vigilancia cu camara. 
“Nos lo traha mas riba pre- 
vencion pa medio di vigil- 
iancia cu camara den e dife- 
rente districtonan. E prome 
districto unda lo realiza esaki 
lo ta den e zona turistico na 
Noord y asina lo sigui torah 
na e diferente disctrcionan 
rond di e isla”, Alto Comisa- 
rio di Polis a indica. 


Otro strategia di prevencion 
ta e accionnan di entrega di 
arma. Procurador General a 
haci suplica na comunidad 
henter pa haci uso di e opor- 
tunidad di entrega di arma 
di candela y pa tambe acerca 
Cuerpo Policial of cualkier 
instancia pa evita cu prob- 
lemanan por escala y termina 
den sucesonan lamentabel. 


Te cu aworaki, e Prucrador 
General a menciona, cinco 
arma di candela y mas di 300 
municion pa arma a wordo 
entrega durante e accion. Ul- 
timo di e accion di entrega di 
arma lo ta 26 di december. 


Minister president y minister di 
Finanzas a elabora riba trabaonan 
pa conserva herencia cultural cu 
Secretario di Estado Van Huffelen 


Durante su bishita di trabao na Hulanda, Minister di 
Finanzas y Cultura, Xiomara Maduro acompaña pa 
Minister President Evelyn Wever-Croes a reuni tambe 
cu Secretario di Estado Sra. Alexandra van Huffelen. 


Banda di e topico financiero, a toca a parti cultural special- 
mente pa locual ta trata e trabaonan haci na Aruba pa no 
solamente conserva nos documentacion cu tin di haci cu nos 
historia, pero tambe haci nos herencia cultural mas accesibel 
pa comunidad. 


Secretario di Estado Sra. Van Huffelen tabata recientemente 
na Aruba y a bishita nos Archivo Nacional di Aruba y su per- 
sona a tuma nota di e avancenan riba e parti di digitalisacion 
hunto cu e parti di nos Biblioteca Nacional kende a bin ta 
haciendo un trabao pionero pa locual ta digitalisacion y haci 
esaki accesibel na un publico grandi. 


Durante e reunion cu Minister Maduro y Minister Presi- 
dent Wever-Croes e mandatario Hulandes a trece dilanti cu 
e ta bao di e bon impresion pa locual ta trabaonan cu ta wor- 
do haci y ta contento di mira cu Aruba a haya e presidencia 
di MOWLAC, cu ta e programa di UNESCO di Memory of 
the World Latin America and Caribbean. 


Pais Aruba ta riba e stoel di presidencia y ta compartiendo cu 
e region tur e avancenan cu nos tin riba e parti pa haya docu- 
menta y tambe conserva e documentacion di nos herencia 
cultural y haci esaki accesibel pa medio di digitalisacion. E 
mandatario Hulandes a keda masha contento cu e reunion y 
e trabaonan cu ta wordo haci pa Aruba, segun un Gabinete 
Wever-Croes a publica riba su pagina di Facebook. 

Stichting Hunto: 
Aumento drastico den necesidad di ayudo pa depresion y ansiedad 
den hobennan 
Stichting Hunto ta un 
fundacion relativamente 
nobo cu a lanta den luna 
di october di e aña aki. 
Stichting Hunto ta un 
cooperacion entre in- 
stancianan SPD (Sociaal- 
psychiatrische 
Dienst) 
y FMAA (Fundacion pa 
Maneho di Adiccion Aru- 
ba) na unda lo maneha 
asuntonan di adiccion y ta 
trece cuido den e parti di 
loke ta psikiatria basico pa 
mucha y hoben. 


Arthur Comenencia, director 
di Centro Colorado a splica 
den un entrevista pa Bon Dia 
Aruba cu den nan cifranan 
anual nan a tuma nota cu 
ayudo pa salud mental a subi 
drasticamente, loke ta e parti 
di depresion y ansiedad den 
hobennan. E parti di uso di 
substancianan manera por 
ehempel marihuana tambe a 
subi drasticamente pa motibo 
di Covid. 


“E demanda ta hopi grandi y 
nos ta bezig ta ampliando e 
ayudo y pa e motibo ey a haci 


union pa ora e cliente yega 
cerca nos door di un sistema 
di triage e ta wordo yuda mas 
lihe den loke ta su necesidad. 
E ta wordo evalua si ta parti 
psikiatrico door di e psikiatra 
di mucha of di hende”, Com- 
enencia a indica. 


Pa loke ta trata e problema 
di adicto ambulante cu keto 
bay ta un problema grandi 


na Aruba el a splica cu desde 
Ministerio di Husticia a lanta 
un bemoeizorg – cuido di in- 
terferencia – cu ta consisti di 
un ekipo special cu ta bay cer- 
ca e adictonan, e clientenan, 
pa ofrece e ayudo y wak si 
nan ta acepta esaki. 


Unabes nan acepta esaki 
nan ta bay inloophuis situa 
na Meiveld, conoci manera 


Samba den pueblo y e eynan 
e trayectoria ta cuminsa pa 
nan prepara pa rehabilitacion. 


“Tin un team special cu tur 
dia ta subi caya bay papia cu 
e clientenan, pero e cliente 
ta esun cu mester dicidi di 
acepta e ayudo. Unabes nan 
acepta un team special ta hiba 
nan na e inloophuis caminda 
nan ta bay tur dia, haya nan 
cuminda y eynan e parti pre- 
paratorio ta cuminsa cu un 
psikiatra pa nan por drenta 
e centro di rehabilitacion”, 
Comenencia a splica. 


Ainda tin algo di tabu ora cu 
ta trata e tema di salud men- 
tal y adiccion, pero poco poco 
esaki ta wordo elimina y a 
traves di charlanan Stichting 
Hunto ta yuda trece e team 
di salud mental y adiccion pa 
dilanti. 


“Nos ta haya hopi yamada di 
scol, hopi yamada di compa- 
nianan pa trece loke ta adic- 
cion y salud mental pa dilanti. 
Adiccion y salud mental no 
por wordo separa for di otro. 


Psikiatria ta cay hunto cu loke 
ta adiccion. Y nos ta haya hopi 
yamada di scolnan, trabounan 
tambe pa trece informacion y 
sa e caminda unda nan tin cu 
cana pa nan haya e ayudo, pa 
e hendenan cu mester.” 


Pa otro aña Stichting Hunto 
tin plannan hopi grandi, se- 
gun Comenencia a comenta. 
Nan ta trahando den e reno- 
bacion di un Centro Colora- 
do mas moderno. El a splica 
cu nan tin tambe e edificio 
situa patras di Pius X School 
na Dakota unda lo bay tin 
un clinica specialisa pa duna 
tratamento pa mucha y hende 
grandi. E personanan ta yega 
eynna pa haya nan tratamento 
y si nan mester bay rehabili- 
tacion, nan ta wordo manda 
Centro Colorado. 


“Esey ta e plannan grandi cu 
Stichting Hunto tin. Tambe 
pa cambia e pensamento den 
comunidad den e parti di 
psikiatria y adiccion”, el a fi- 
nalisa. 


Minister di Transporte, Integridad, Naturalesa y Asuntonan di Adulto Mayor, Ursell Arends: 


Publicacion di Blue Print lo señala ceramento oficial di dump na 
Parkietenbos 


Den un edicion anterior di 
Bon Dia Aruba, a resalta e 
falta di claridad pa locual 
ta trata e ceramento di 
dump. Manera Minister 
di Transporte, Integridad, 
Naturalesa y Asuntonan 
di Adulto Mayor, Ursell 
Arends, a informa dump 
lo cera dia 31 di decem- 
ber 2022, pero e noticia aki 
mas cu claro a trece algun 
pregunta. 


Bon Dia Aruba a ricibi con- 
testa di Minister Arends ariba 
e siguiente preguntanan: con 
lo haci cu e montaña di su- 
shi cu tin aworaki na dump? 
Unda e personanan cu ta haci 
uso di dump regularmente lo 
mester benta nan sushi afo 
despues cu esaki cera? Con e 
proceso lo ta pa cera dump y 
con leu esaki ta? 


Minister Arends a splica cu 
den su vision lo transforma 
e dump den un Parke So- 
lar, pero e proceso di anali- 
sis y evaluacion ta andando. 
“E proceso di analisis cu ta 
andando ta pa fiha cual ta e 


miho forma y esun mas sigur 
pa tanto hende como natura- 
lesa y medio ambiente. Esaki 
tambe lo bay via un open- 
bare aanbesteding pa e forma. 
Mester analisa cada estudio 
debidamente pa asina por 
scoge un solucion duradero y 
pagabel”, el a bisa. 


Hopi hende ta haci uso di 
dump pa tira nan sushi afo, 
pero na momento cu esaki 
cera e hendenan mester otro 
alternativa pa deshaci di nan 
desperdicio. Pa cu esaki Min- 
ister Arends a indica cu pa 


loke ta trata e sushi di cas 
normal, nada no lo cambia 
den termino corto, pues des- 
perdicio di cas lo ser piki sea 
door di Serlimar of Ecotech 
manera ya ta sucede. 


Pa loke ta e otro tiponan di 
desperdicio - comercial -, 
Minister Arends a splica cu 
esaki nan lo ser dirigi na dife- 
rente compania cu lo percura 
pa procesa esakinan. Cua 
compania y cua tipo di des- 
perdicio lo wordo presenta 
proximamente den un “blue 
print” pa asina e ciudadano 


por sa precisamente kico ta 
su opcionnan. 


El a agrega cu ciudadanonan 
mester tene na cuenta cu 
procesamento di desperdicio 
ta exigi cu desperdicio mester 
wordo entrega “limpi”, esta 
separa, y den cierto caso esaki 
por costa placa. 


“Na Aruba nos no ta custuma 
cu procesamento di desper- 
dicio y cu e costonan cu es- 
aki ta trece. A paga sumanan 
relativamente hopi abao pa 
“dump” e sushi cu tur e con- 


secuencia cu awe nos por wak 
na Parkietenbos tanto pa e 
habitantenan, e area, nos na- 
turalesa y medio ambiente”, 
el a remarca. 


Por ultimo, Minister Arends 
a bisa cu e publicacion di e 
“blue print” por ser cualifica 
como e señal oficial cu dump 
di Parkietenbos ta cera. “E 
blue print ta den su fase di 
finalisacion. Intencion ta pa e 
wordo finalisa dentro di poco 
y pa asina tur hende por tene 
cuenta cune despues di dia 31 
di december 2022”. 


LOCAL 
A4 


Dialuna 5 December 2022 


Minister Geoffrey Wever: 
Despues di dialoga cu comerciantenan, a habri caya grandi back pa 
comunidad 


Durante weekend, Minis- 
ter Ursell Arends y Min- 
ister Endy Croes a cende 
luznan y corta sinta pa asi- 
na simbolicamente habri 
Caya Grandi oficialmente 
back 
automobilistanan, 
pa un periodo di 4 luna. 


Esaki a ser palabra despues 
di un reunion entre Minister 
Arends y Minister Wever cu 
un grupo di comerciantenan 
di caya grandi algun siman 
anterior. Den e reunion co- 
merciantenan a haci un peti- 
cion pa habri nos caya grandi 
back pa automobilistanan. 


Segun un comunicado di 


prensa, minister Wever y 
Minister Arends no a sinta 


keto y a duna oido na e co- 
merciantenan, cual nan peti- 
cion a ser presenta y aproba 
den conseho di minister. 
“Nos ta hopi contento awe 
di por habri caya back pa nos 
automobilistanan”, Minister 
Arends a cuminsa ta bisa. “Mi 
mes ta corda tempo nan ‘ya 
mi tabata pasa cu mi mayor- 
nan y wak kico tur caya tin di 
ofrece for di bentana di auto. 
Sigur momento nan placen- 
tero cu nunca mi lo lubida. 
Awe e recuerdo nan aki por 
wordo treci atrobe.” 


E tram su ruta a ser adapta, 
y lo bay te Plaza Daniel Leo 
bin back abao. Aki lo baha 
turistanan y nan pasaheronan 


pa asina por bay den nos Caya 
Grandi. Ta deliberando con lo 
coordina pa acomoda pa haci 
e ruta di tram te fin di caya 
riba fechanan cu tin crucero, 
manera ta custumbra. Esaki 
lo bay den deliberacion cu 
Aruparking, comerciantenan 
di Caya Grandi y e Ministe- 
rionan concerni. 


Minister Wever ta duna di 
conoce cu “esaki ta e sola- 
mente un paso pa cambionan 
structural cu tin plania den 
nos centro di ciudad y pa 
asina trece bek e ambiente y 
fluho di hende.” 


Pronto ministerio di asun- 
tonan economico lo haci 


diferente anuncio, incluy- 
endo actividad pa fin di aña 
pa asina por pasa dushi tem- 
porada di fiesta den centro di 
ciudad. Un invitacion ta bay 


pa henter pueblo pa bin cu bo 
auto pasa den Caya Grandi y 
asina admira tur loke tin pa 
ofrece, y tambe presencia un 
ambiente amplifica. 


Tienda di Educacion ta enfoca ariba ayudo anonimo pa mayornan 


Den un entrevista pa Bon 
Dia Aruba Rhomyko Win- 
klaar, director di e organi- 
sacion Tienda 
di Educacion, ta conta di 
e trabounan di e organisa- 
cion, con aña 2022 a bay pa 
nan y kico ta nan expecta- 
tivanan pa 2023. 


Tienda di Educacion ta un 
organisacion cu tin como 
meta brinda sosten y guia na 
mayornan cu tin yiu di 0 pa 
18 aña di edad ora cu ta trata 
di desafionan.E organisacion 
a cumpli 10 aña di existencia 
e aña aki y desde inicio te cu 
awor e organisacion a brinda 
mas di 350 tayer na comuni- 
dad di Aruba a yuda mas na 
mas di tres mil ocasion. 


E organisacion ta traha riba 
prevencion di abuso di mu- 
cha y pa esaki nan a bin cu e 
idea pa lanta un liña di telefon 
caminda cu mayornan por 
acudi of por yama pa ricibi 
guia y sosten ariba e tema di 
lantamento di mucha den un 
forma anonimo, vooral ora ta 
trata preguntanan cu ta surgi 


na momento cu un mucha no 
ta comporta su mes. 


Winklaar a splica cu hopi bi- 
aha e muchanan ta pasa den 
cierto fasenan y mayornan 
no sa con pa maneha esaki. 
“Semper nos ta sali di punto 
di bista cu muchanan ta nace 
y nan no ta bin cu un man- 


ual. Na e momento ey como 
mayor bo no sa con pa haci, 
ni si bo tin mas yiu, nan no 
sa e desaroyo cu e mucha ta 
bin cune pasobra tur mucha, 
cada individuo ta diferente 
y p’esey nos t’ey pa yuda e 
mayornan”, el a remarca. 


Aña 2022 tabata un aña exi- 


toso pa Tienda di Educacion, 
Winklaar a comenta. E organ- 
isacion tabatin hopi alcance 
den comunidad. El a conta cu 
nan a duna hopi tayer pafo, pa 
scol, pa mayornan tambe na- 
turalemnte, pa diferente or- 
ganisacionnan y nan a forma 
parti di diferente carrousel 
di informacion pa asina tur 


hende por sera conoci cu nan 
organisacion. 


Pero esey no ta kita cu e desea 
pa yuda mas hende posibel 
semper t’ey. “Nos ta desea pa 
esaki yega na mas, nos sa cu 
bida ta druk y nos ta purba 
tambe di acopla y yega na e 
mayornan di un forma cu nos 
por duna nan e informacion 
aki na nan tempo, na mo- 
mento cu nan mester di esaki. 
Hopi biaha esaki ta a traves di 
scolnan. Y nos ta desea hopi 
mas pa mayornan haya e in- 
formacion di un forma of 
otro”, el a indica. 


Pa loke ta trata e expectati- 
vanan pa otro aña Winklaar 
a splica cu nan kier yega na 
mas mayornan y nan ta desea 
naturalmente pa mayornan 
tuma contacto cu nan na mo- 
mento cu nan mester di esa- 
ki. “Nos ta anonimo. Hopi 
biaha berguensa ta hunga un 
rol grandi, p’esey nos di 161 
ta anonimo y mayornan no 
mester duna nan number si 
nan no ta desea esey”, el a fi- 
nalisa. 


entrevista/colofon a5 


Dialuna 5 December 2022 


Adres: Weststraat #22 
Tel: 582-7800 
Email: noticia@bondia.com 
aviso@bondia.com 


Redaccion 


noticia@bondia.com 


Ehecutivo di Benta 


aviso@bondia.com 


Administracion 
accounting@bondia.com 


Pre Press 


Press 


Afiliacion 


Sociedad Interamerica 
di Prensa (SIP) 


Juan Luis Pinto 


Aviso y Arte 


Sandra Loefstop 


Lisa Tromp 


Xiomara Arends 


Mariette Engelhart 
Martha Arteta de Ariza 


Coleccion 


Evelinda de Cuba - Tromp 


Luis Fernando Arenas (Hefe) 
Pablo Libre 


D IR E C C IO N 


Roland Schenker (Hefe) 
Omar Ramirez 
Martin Boekhoudt 
Francis Dirksz 


Distribucion 


Jenny Kelly 


Assiociated Press 
Ret Karibense 
Upload Media Aruba 


Colaboracion 


Editor 
Caribbean Speed Printers N.V. 
Aruba Bank N.V. Acc. #332668 
Caribbean Mercantile Bank N.V. 
Acc. #23951903 
RBC Royal Bank Acc. #1330772 


BON DIA ARUBA ta un corant 
redacta y imprimi na Aruba y ta 
obenibel di dialuna te cu diasabra. 
Ningun contenido por wordo reproduci 
sin permiso di editor. 


Website: www.bondia.com 
Facebook: @bondianoticia 


Ass. Dir. Ehecutivo 


Luis Villegas 


Leo Maduro 


Pilar Flores (hefe di redaccion) 


Andreina Morillo 


Departamento Digital 


Sulaika Croes 


Instagram:bondiaaruba 


Dilma Arends 


Angenette Figuereo (closer editor) 


info@bondia.com 


Raisa Montilla 


Durante e evento ‘Topami 
na Mita’ cu a tuma luga 
diahuebs ultimo, cabe- 
sante di Abraham de Veer 
School tambe tabata pre- 
sente y a splica e rol im- 
portante cu scol ta hunga 
den e bida di un mucha, 
efectonan malo di media y 
aparatonan electronico y 
e importancia di coopera- 
cion entre mayornan scol. 


Sra. Bueno-Guzman-Hooft 
a splica cu como scol nan 
t’ey pa traha y yuda e mucha- 
y hobennan hunto cu nan 
mayornan. E mayornan ta e 
‘eerste lijn’ (prome liña) y si 
mayor semper avisa na scol, 
hunto nan por sigui traha cu 
e hobennan pa mehora cual- 
kier situacion. 


Pero el a remarca cu tem- 
ponan a cambia hopi y den 
su 28 aña di experiencia den e 
trabou di educacion, el ta wak 
un cambio grandi. E cam- 
bio, segun el a indica, ta cu 
añanan atras por a mira mas 
un control social. Ora cu e 
mucha bay cas e tin por ta su 
mama ainda na cas of su wela, 
hasta bisawela, bisiña cu taba- 
tin control ariba e muchanan 


Pero aworaki tur cos ta com- 
pletamente diferente. Awora- 
ki mayornan tin cu traha, tin 
di nan hasta dos trabou of por 
ta hasta mas, pa logra cubri e 
gastonan di caso. Esey ta haci 
cu mayornan, no pasobra nan 
no kier pero door cu nan no 
por y no tin tempo, no tin e 
tempo pa ta cu nan yiunan y 
ya no tin e control ey mas. 


“Esey ta e parti unda nos tin 
cu traha hunto cu mayornan 
pa asina mayornan ta mas 
consciente y ta mas respon- 
sabel cu nan yiunan. Nos 
ta compronde cu nan tin cu 
traha, pero e problema ta 
cu aworaki e mayornan kier 


educa nan yiunan, pero nan 
no ta educando nan yiunan 
manera debe ser y e ora me- 
dia ta educando nan yiunan”, 
Bueno-Gizman-Hoof t a re- 
marca. 


El a enfatisa cu media, game 
station, playstation y tur tipo 
di weganan electronico ta 
educando mucha y hoben- 


nan y nan ta wordo inunda 
informacionnan bon y malo, 
pero hopi biaha malo, hasta 
fake news, y esey ta haci e ora 
ey cu e alumno ta cay den un 
ansiedad. 


“Y nan no por biba sin e tele- 
fon. E telefon ta zorg cu nan 
tin un amigo, un persona cer- 
ca di nan pasobra nan ta sinti 


nan mes nan so, pero a pesar 
cu e telefon ta algo bon ora cu 
bo sa us’e, ora bo no us’e e ta 
por ta algo hopi dañino”, el a 
subraya. 


El a indica cu si un hoben ai- 
nda no sa con pa usa un ce- 
lular manera debe ser, may- 
ornan mester ta consciente 
y no djis cumpra articulonan 
, pa asina e bashi cu e mayor 
kier yena pa motibo di no t’ey 
presente den e bida di su yiu 
wordo yena cu e telefon cu na 
final por causa daño. 


“P’esey scol como un drie- 
hoek verhouding, nos ta 
traha cu mayor y alumno 
pa nos logra e miho pa nos 
muchanan. Kiermen mayor- 
nan acudi na e scol di bo yiu 
na momento cu bo ta den 
un situacion dificil. No keda 
keto pasobra scol tey tambe 
pa yuda unda cu por”, el a fi- 
nalisa. 


Bueno-Guzman-Hooft: Scol como un driehoek verhouding 
“Nos ta traha cu mayor y alumno pa nos logra e miho pa 
nos muchanan” 

Prome Minister Evelyn Wever - Croes: 
A reuni cu Vereniging Van Nederlandse Gemeente pa explora 
oportunidadnan pa traha hunto 


Recientemente 
Prome 
Minister 
Evelyn 
Wever 
- Croes y Minister di Fi- 
nansa Xiomara Maduro, 
a reuni cu Burgemeester 
di Den Haag sr. Jan van 
Zanan kende tambe ta 
presidente 
di 
Verenig- 
ing van Nederlandse Ge- 
meente (VNG). Meta di e 
reunion tabata pa sondea 
posibilidadnan pa traha 
hunto. 


Prome Minister Wever - 


Croes a expresa cu e reunion 
cu tabatin cu Burgemeester 
van Zanen tabata hopi posi- 
tivo y unda cu a ricibi un cal- 
uroso bon bini. Durante di 
e reunion a explora con por 
traha hunto cu e diferente 
municipionan y con nan por 
yuda Aruba riba diferente 
tereno. Algun di e temanan 
cu a trata ta digitalisacion di 
gobierno/ 
E-government, 
situacion financiero, y integ- 
ridad. 


Por ultimo, Prome Minis- 
ter Wever - Croes a bisa cu 
VNG y Burgemeester di Den 
Haag a indica cu nan ta dis- 
puesto pa yuda Aruba y asina 
hunto lo por logra hopi cos 
importante. 
Burgemeester 
van Zanen a mustra cu e real- 
mente tin un lugar special pa 
Aruba den su curason, y el a 
duna elogio pa e forma con ta 
gobernando y con gobierno 
ta hibando Aruba dilanti. 


Minister Maduro ta informa riba trabounan na Hulanda 
Algemene Rekenkamer di Hulanda tambe a haya un bista di e esfuersonan 
haci pa mehora finanzas publico di Aruba 


E reto nos dilanti ta e pago di e debe acumula cu Hulanda pa surpasa e pandemia 


Minister Maduro di Fi- 
nansa y Minister Presi- 
dent Wever-Croes ta cu 
biahe di trabou na Hu- 
landa pa asina por reuni 
cu varios persona y instan- 
cia pa brinda nan un bista 
riba e finanzas publico di 
nos Pais. E mandatari- 
onan a bishita Algemene 
Rekenkamer di Hulanda 
pa asina nan tambe por a 
haya un bista di e esfuer- 
sonan haci pa mehora e fi- 
nansa publico di Aruba y e 
reto nos dilanti pa paga e 
debe acumula cu Hulanda 
pa surpasa e pandemia di 
COVID-19. 


Nos Pais ta surpasando e 
efectonan di e pandemia y 
nos dilanti tin e reto pa paga 
e fiansanan haci na Hulanda 
bek. Algemene Rekenkamer 
ta controla e trabounan di 
Gobierno Hulandes y den 
nan trabou nan lo topa cu e 
fiansanan aki cu Hulanda 
a brinda na Aruba pa por 
surpasa e pandemia di CO- 
VID-19. E fiansanan haci cu 
Hulanda ta madura na oc- 
tober 2023 y prome cu esaki 
Gobierno Hulandes mester 
brinda claridad na Aruba cual 
ta e condicionnan pa e pago 
di e debe aki. E claridad aki ta 
importante ya cu Aruba kier 
mantene nos bon record di 
pago cerca nos creditornan 
internacional. 


Minister Maduro ta di opin- 
ion cu ta bon pa Rekenkamer 
como un Colegio Halto di 
Estado Hulandes den for- 
ma adelanta por tin un bista 
riba e situacion financiero di 
Aruba, e esfuersonan haci 
prome, durante y despues 
di e pandemia y pa nan por 
ta bon informa tambe riba e 
capacidad di pago di nos Pais 
pa e debe acumula na Hulan- 
da pa surpasa e pandemia di 
COVID-19. E miembronan 
di e Colegio di Rekenkamer 
a keda gradici di por a ricibi e 
presentacion detaya di Aruba 
su finanzas publico. 


Minister Endy Croes: 
Cendemento di luz y re-apertura di caya G.F. Betico Croes pa 
automobilistanan pa temporada di fin di aña 


Prome di december, drentan- 
do den e atmosfera di fin di 
aña, Minister Endy Croes 
a presencia e Ceremonia di 
Cendemento di Luz den 
Caya G.F. Betico Croes. 
Manera cu Prome Minister 
Evelyn Wever-Croes a indica, 
cu lo habri Caya G.F. Betico 
Croes pa asina dun’e bida y 
encurasha pueblo pa sostene 
nos comerciantenan local. 


Vice-Prome Minister Ursell 
Arends acompaña pa su es- 
posa y comerciantenan tambe 
tabata presente y den careda 
di 6or di atardi a cende e 
luznan den Caya G.F. Betico 
Croes. Di e forma aki a habri 
Caya G.F. Betico Croes pa 


tur automobilista pa e tem- 
porada aki di fiesta y asina nos 
sostene nos comercio local. 

(NLTimes) – Escasez di 
empleado den cuido di 
mucha ta causando mas 
y mas eror y poniendo e 
calidad bao presion se- 
gun supervisor di GGD 
GHOR Nederland a conta 
NOS. GGD su inspec- 
tornan cada biaha ta mi- 
rando mas y mas cosnan 
manera portanan cu no 
ta bon cera, muchanan cu 
ta drumi pafo den solo pa 
hopi largo, muchanan cu 
no ta haya nan cuminda 
of no ta haya nan boter di 
lechi. 


“Nos ta mira cu den mayo- 
ria caso tur cos ta andando 


bon, sinembargo pa causa di 
escasez di empleadonan, nos 
ta mira cierto localidadnan ta 
cayendo for di e standard,” 
GGD GHOR Nederland su 
director Ton Coenen a conta 
e noticiero. E no por bisa si e 
erornan aki ta causando daño 
na e muchanan. “Nos no a 
crea e reviso di e rekisitonan 
di GGD pa nada. Nan mester 
garantisa e siguridad y salud 
di e muchanan. E riesgo di 
cosnan bayendo fout ta den 
aumento.” 
Mayornan tambe ta ricibi- 
endo e señalnan aki, Gjalt 
Jellesma di mayornan den e 
grupo di cuido di salud Boink 
a bisa na e noticiero. “For di 


muchanan cu nan no ta stra- 
ña ora cu nan a bay cas te na 
portanan cu no ta bon cera.” 


Pa causa di e escasez di em- 
pleadonan, e sector di cuido 
di salud ta depende riba sub- 
stitutonan y empleadonan 
temporario. Y esaki ta pone 
hopi mas presion riba e em- 
pleadonan permanente. E 
muchanan ta conoce nan y 
nan ta hopi mas probabel di 
bay cerca nan pa nan nece- 
sidadnan segun Ppink, e or- 
ganisacion pa profesionalnan 
pedagogico. “Nan no ta logra 
ofrece un bon calidad di cui- 
do tur dia,” director Myrte 
van Gurp a splica. “Cosnan 


lo bay malo na algun punto. 
Nos miembronan tin miedo 
cu algo lo por pasa cu por a 
ser preveni. Tin un falta di 
empleado grandi y nan no 
por lidia cu esaki of nan ta 
bisa ‘mi no sa si mi kier ta re- 
sponsabel pa esaki mas.” 


Minister Karien van Gen- 
nip di asuntonan social a 
conta NOS cu e siguridad 


di e muchanan semper mes- 
ter bini prome. “Si bo no tin 
suficiente hende pa cuida di 
e muchanan, e ultimo opcion 
ta di temporariamente cera e 
centro di cuido te ora cu bo 
tin suficiente hende atrobe. 
Niun hende kier esaki. Y na 
mesun momento, nos tin cu 
sigura cu suficiente hende 
kier traha aki, y nos ta trah- 
ando hopi duro riba esaki.” 


(NLTimes) – Aproxima- 
damente 82 porciento di 
e reporteronan femenino 
a experiencia algun forma 


di intimidacion, menasa 
of agresion. Casi un tercer 
parti di nan ta experiencia 
esaki tur luna, segun un 


estudio cu a ser comisiona 
pa PersVeilig, cual ta un 
organisacion cu ta moni- 
tor e siguridad di report- 
eronan na Hulanda. 


Por ehempel, reporteronan 
femenino ta reporta cu nan ta 
ser yama “prostituta” y algun 
ta ser someti na stereotipo 
manera ser bisa cu nan mes- 
ter “bay limpia cas.” 


Como resultado di esaki, nan 


ta bisa cu nan ta ser forsa sco- 
he nan palabranan di manera 
mas cauteloso y no publica 
articulonan riba cierto topi- 
conan mas, of restringi nan 
mes di otro manera. 


Mas di mita di e reportero- 
nan femenino a experiencia 
agresion online por lo menos 
un biaha den e aña pasa, may- 
oria biaha via Twitter. 


“E investigacion a demostra 


cu e reporteronan femenino 
compara cu henter e grupo 
profesional, ta ser confronta 
hopi mas biaha cu e declara- 
cionnan intimidante y agresi- 
vo via rednan social y menos 
biaha cu e incidentenan cara- 
a-cara,” PersVeilig a splica, 
cual ta un iniciativa di e union 
di labor NVJ, Associacion 
of Editors-in-Chief, cuerpo 
policial y Public Prosecution 
Service. 


(NLTimes) – E ciudad di 
Utrecht lo crea un mon- 
umento pa cu slavitud 
den Griftpark, e ciudad 
a anuncia. Artista Patri- 
cia Kaersenhout lo crea 
e monumento y e mu- 
nicipalidad lo revela esaki 
riba dia 30 di juni den aña 
2023 durante Keti Koti, 
cual ta e conmemoracion 
y celebracion anual di e 
abolicion di sclavitud na 
Suriname y partinan Ca- 
ribe di Hulanda. 


“E monumento, yama ‘Flight 
and Resistance’, ta contene 
hopi simbolismo y literal- 
mente ta haci e storia visibel,” 
e ciudad a bisa. E ta den e 
forma di un triangel, cual ta 
referi na e trafico entre Euro- 
pa, Africa y America. Riba di 
e diseño tin figuranan di un 
leyenda Africano scapando di 
sclavitud via un biahe magico 
back entre oceanonan. 


E conseho di e ciudad di 
Utrecht a scohe e localidad 
y e diseño den colaboracion 
cu un grupo di arte, parcial- 
mente consistiendo di de- 


scendientenan di personanan 
cu tabata catibo. “Tocante 
lubida y corda Utrecht su 
pasado den sclavitud. Cu e 
monumento aki, nos ta purba 


limpia e veneno for di e pro- 
fundidad di nos pasado com- 
parti pa asina e veneno no por 
causa daño mas. E disculpa y 
e monumento ta e comienso 


di un biahe comparti largo 
den direccion di conexion 
mutuo,” Lucas Leroy a bisa 
den representacion di e gru- 
po di arte. 


Utrecht kier pa e monumen- 
to duna espacio pa un pagina 
cu no ta exponi hopi tocante 
e ciudad su historia. “E mon- 
umento lo bira un sitio fisico 
pa recorda, conta storia, re- 
fleha riba e pasado y pone 
bista riba e futuro,” alcalde 
Linda Voortman di Diversi- 
dad y Inclusion a expresa. “E 
monumento aki ta aumenta 
conscientisacion historico via 
nos pasado den sclavitud y ta 
cuminsa conversacion. Esaki 
ta importante pa motibo cu 
si nos conoce nos pasado, nos 
por compronde otro di miho 
manera y nos por sigui con- 
strui un futuro den Utrecht 
unda cu tur hende lo sinti nan 
mes bon bini. Di e manera 
aki, Utrecht realmente lo bira 
un ciudad pa tur hende.” 


Escasez di empleado ta poniendo presion 
riba calidad di cuido di mucha na Hulanda 


Mas di 80% di reporteronan femenino ta abusa 
verbalmente, intimida of menasa na Hulanda 


Utrecht ta anuncia monumento di sclavitud na parke di e ciudad 

Camara di Integridad ta habri investigacion riba GEBE 


(TheDailyHerald) – Ca- 
mara di Integridad di 
Sint Maarten a dicidi di 
inicia 
un 
investigacion 
riba compania di utilities, 
GEBE. 


E investigacion ta riba inicia- 
tiva propio di e Camara, y ta 
basa riba diferente articulo 
den noticia y rapport tocante 
e unico proveedor di utilities 
na e pais. E rapportnan aki a 
resalta posibel probelmanan 
cu integridad, cual por tin 
consecuencia adverso pa e 
compania y e pais. Meta di 
e investigacion ta pa deter- 
mina e nivel di cumpimento 
cu regla y procedura rela- 
ciona cu integridad dentro di 
e compania durante ultimo 
añanan, segun e Camara a 


bisa den un comunicado di 
prensa diahuebs. 


E Camara di Integridad tin e 
tarea pa mehora integridad na 
Sint Maarten. Por haci esaki 
door di investiga sospecha di 
mal conducta y duna conseho 
cu meta pa promove y man- 
tene integridad den gobierno 
y compania y entidadnan es- 
tatal. E Camara tambe tin un 
rol pa desmenti rumornan 
sin base, ya cu percepcion 
di falta di integridad por tin 
consecuencia negativo. 


Basa riba e resultadonan di 
e investigacion, e Camara ta 
bay duna conseho pa mehora 
integridad dentro di e com- 
pania propiedad di gobierno. 


Casi cinco miyon florin pa 
Selikor 


(CuraçaoChronicle) 
– 
Compania di maneho di 
desperdicio 
di 
Corsou, 
Selikor a ricibi casi cinco 
miyon florin for di gobierno 
di 
Corsou. 
Esaki 
segun 


minister di Finanzas, Javier 
Silvania a bisa den un post 
riba su rednan social. 


Segun Silvania, e director di 
sector lo a confirma esaki na 
su persona. 
Empleadonan di Selikor a 
subi caya diaranson ultimo y 
temporalmente a pone trabao 
abao. 
Tabatin 
rumornan 
circulando cu e segundo 
parti no lo wordo paga pa 
gobierno. 


Anteriormente, 
Silvania 
a expresa sorpresa pa cu e 
manifestacion, ya cu el a ricibi 
un mensahe positivo for di 
minister di Salud, Medio 
Ambiente 
y 
Naturalesa, 
Dorothy 
Pietersz-Janga 
siman pasa. 
E pago di 4,879,500 florin 
na Selikor awo ya a wordo 
entrega, segun Silvania. 


Saba ta reuni pa di 47 edicion di Dia di Saba 


E di 47 edicion di Dia di Saba 
a keda celebra riba diabierna, 
2 di decmeber den presencia 
di hoben y adulto, invita- 
donan special y sirbidornan 
di pueblo, cuminsando cu e 
programa oficial den oranan 
di mainta, incluyendo hisa- 
mento di e bandera, discurso, 
presentacionnan cultural, y 
un feria di caya na The Bot- 
tom atardi. 


Tema di Dia di Saba e aña 
aki ta “Remis Velisque – cu 
remo y vela.” E festividadnan 
a continua durante weekend. 


E programa oficial a cum- 


insa cu canto di himno na- 
cional y cantica di bandera 
door di Elizabeth Henry, y 
hisamento di banderadoor di 
Gobernador di Isla, Jonathan 
Johnson, hefe di polis Wing- 
rove Baker, y studiantenan di 
Saba Comprehensive School. 
E publico a busca refugio 
durante un yobida pisa pero 
cortico mientras tabata hisan- 
do e bandera, loke hopi a in- 
terpreta como un señal di un 
bendicion. 


E moto den escudo di Saba, 
Remis Velisque, hopi biaha 
ta wordo traduci como “cu 
remo y vela”, y e traduccion 


figurativo ta nifica “cu tur bo 
forsa”, segun MC, Elsa Peter- 
son. “Awe mi kier comparti 
cu boso otro interpretacion 
di e motto aki, esta pa move 
cu proposito, un interpreta- 
cion cu definitivamente ta 
un descripcion cu ta pas cu e 
legado cu nos a hereda for di 
e homber y muhernan grandi 
cu a bin prome cu nos”, Pe- 
terson a bisa. 


“Mirando back na e ultimo 
aña, un biaha mas nos a en- 
frenta hopi reto y triunfo. 
Mirando dilanti pa proximo 
aña, votadornan eligibel ta 
bay dicidi ken ta bay lidera 
nos isla pa proximo cuatro 
aña”, segun Gobernador di 
Isla Johnson, kende a destaca 
cu maart 2023 ta bay ta su di 
cuatro y ultimo eleccion pa 
supervisa, ya cu su mandato 
ta caduca na 2026. “Mi ta im- 
plora tur pa scucha, discuti y 
dicidi loke bo ta sinti ta miho 
pa nos isla. Corda pa anda di 
forma respetuoso ya cu e dia 
despues di eleccion ainda nos 
tin cu biba cu otro”, el a bisa. 

Inspeccion di Salud (IVA) a tene su prome Quality of Healthcare 
Conference: Inspire and Be Inspired 


En conexion cu IVA su 
prome lustro, IVA a tene 
un Quality of Healthcare 
Conference cu a tuma luga 
na Boulevard Events Aru- 
ba riba 25 y 26 di novem- 
ber 2022. E invitadonan 
tabata tur e dunadonan 
di cuido na Aruba, entre 
otro dokter di cas, prakti- 
jkondersteuners (POH), 
specialista, Kisioterapista, 
casnan di cuido y partera. 


E idea tras di e conferencia 
tabata pa crea un platafor- 
ma unda tur dunadonan di 
cuido por comparti experi- 
encia y ideanan cu otro pa 
asina inspira otro.. A dicidi 
di enfoca riba 5 tema cu 
IVA a wak den e transcurso 
di e 5 añ anan di nos ex- 
istencia, cu ta inKluencia y 
tin un impacto riba e cali- 
dad di cuido cu ta wordo 
duna na Aruba. E temanan 
aki taLeadership, Organiz- 
ing Quality of Healthcare, 
The Learning Organiza- 
tion, Communication in 
Healthcare y Collaboration 
in Healthcare. 


IVA a wak e temanan aki bin 
bek den kehonan di pashent 
durante e 5 añ anan y den 
analisis di e posibel calami- 
dadnan cu IVA a ricibi di 
e dunadonan di cuido mes. 
Presentacionnan a wordo 
duna door di diferente ex- 
pertonan riba cada tema cu 
ehempelnan practico di e 
veld di cuido. Pues, ehemp- 


elnan di nan experiencianan 
y tambe e lesnan cu nan 
a siñ a. Banda di e pre- 
sentacionnan aki, e In- 
specteur Gezondheidszorg 
di IVA, sra. Cheryl Rosa- 
Fingal tambe a duna un 
presentacion. El a duna un 
presentacion tocante IVA su 
“Brilliant Failure”, pues un 
proyecto cu tabata tin tur bon 


intencion, pero cu toch no a 
resulta manera IVA a spera. 
Importante semper ta kico 
a siñ a di e "fracaso" aki. E 
presentacion aki ta basa riba 
e idea tras di e Institute of 
Brilliant Failure cu a wordo 
funda door di sr. Paul Iske. 
E institucion aki su KilosoKia 
ta cu foutnan ta importante 
y mester wordo normalisa 
door cu nan imporante den 
e proceso di siñ a. Sr. Iske 
tambe a duna un presenta- 
cion virtual durante e con- 
ferencia. 


E temanan sigur a lanta hopi 
pregunta y discusionnan im- 
portante durante e dos dian- 


an aki. Entre otro cu mester: 
mas informacion di e servi- 
cionan di cuido na Aruba pa 
e pashent, inverti den cuido 
primario y cuido cronico, 
restructura servicionan pa 
salud mental, mas comuni- 
cacion y colaboracion entre 
dunadonan di cuido pa loke 
ta intercambio di informa- 
cion y referencianan pa otro 
dunadonan di cuido. E idea 
ta pa IVA pone e puntonan di 
discusion como prioridadnan 
pa e añ anan cu ta bin. E du- 
nadonan di cuido mes a sug- 
eri pa nan traha comisionnan 
chikito cu lo traha riba e pun- 
tonan aki. 


IVA tabata contento cu e 
participacion di e dunadonan 
di cuido presente y kier a 
gradici tur participante y e 
oradonan cu a presenta du- 
rante e conferencia. E idea 
sigur ta pa organisa mas 
conferencianan den futuro. 
IVA tey pa monitoria y sos- 
tene e dunadonan di cuido y 
pashent. Pa asina hunto por 
yega na mehoracion di cuido 
medico na Aruba. 

Amazonia ta perde 10 porciento di su vegetacion den casi cuatro 


(AP) — Region di Amazo- 
nia a perde 10 porciento di 
su vegetacion nativo, den 
su mayoria selva tropical, 
den casi cuatro decada – 
un area di tamaño di Tex- 
as, segun un rapport nobo 
a indica. 


Di 1985 te cu 2021, e area de- 
foresta a aumenta di 490mil 
kolmeter na 1,250,000 ki- 
lometer, un destruccion sin 
precedente den Amazinoa, 
segun Amazon Network of 
Georeferenced 
Socio-En- 
vironmental 
Information, 
Raisg. 


E cifranan ta calcula for di un 
monitoreo anual cu satelite 
desde 1985 for di Bolivia, 
Peru, Ecuador, Colombia, 
Brazil, Venezuela, Surnam, 


Guyana y French Guiana. E 
rapport ta un colaboracion 
entre Raisg y MapBiomas, 
un red di organsacionnan 
Brazileño sin fin di lucro, 
universidad y startupnan di 
tecnologia. 


“E perdidanan ta enorme, 
virtualmente ireversible y sin 
expectativa di por bolter e 
situacion”, segun un declara- 
cion diabierna di Raisig, un 
consorcio di organisacionnan 
di sociedad civil for di e pais- 
nan di e region. “E data ta se- 
ñala un luz geel y ta duna un 
sentido di urgencia na e nece- 
sidad pa accion internacional 
coordina, decisivo y obligato- 
rio.” 


Brazil, cu tin alrededor di 
dos tercer parti di Amazonia, 


tambe ta lidera e destruccion. 
Den casi cuatro decada, 19 
porciento di su selva tropi- 
cal a keda destrui, principal- 
mente pa motibo di expan- 
sion di criadero di baca sos- 
teni pa apertura di caminda. 
E pais a conta pa 84 porciento 


di tur destruccion di selva 
den e periodo aki. Casi mita 
di tur emision di carbon na 
Brazil ta bin di deforestacion. 
E destruccion ta asina amplio, 
cu Amazonia oriental a stop 
di absorba carbon pa Tera, y 
a bira un fuente di carbon, 


segun un estudio publica na 
2021 den journal Nature. 


Desde 2021, Amazonia ta- 
batin 74 porciento di su area 
cubri pa selva tropical y 9 
porciento cu otro tipo di veg- 
etacion natural. E region, cu 
8.5 miyon kilometer cuadra, 
tin un poblacion di 47 mi- 
yon persona, segun calcula- 
cionnan di Raisg. “Al menos 
75 biyon ton di carbon ta 
warda den Amazon”, Woods 
Hole Research Center su 
investigador, Wayne Walker 
a bisa durante un conferen- 
cia di prensa diabierna na 
Lima, Peru. “Si tur e carbon 
aki inmediatamente bay den 
atmosfera, e lo ta alrededor 
di siete biaha e emisionnan 
anual mundial.” 


Colombia y Nicaragua ta presenta na Corte Internacional di Husticia 
pa debate riba plataforma continental 


(infobae) – E siman aki, 
Nicaragua y Colombia ta 
bay presenta di forma oral 
nan argumentonan pa e 
caso “Cuestion di delimi- 
tacion di plataforma con- 
tinental entre Nicaragua y 
Colombia mas leu di e 200 
miya nautico desde costa 
Nicaraguense (Nicaragua 
c, Colombia).” 


Carolina Olarte, co-agente 
di Colombia dilanti e Corte 
Internacional 
di 
Husticia 
(CIH) a splica cu “esaki tin 
di haci cu un presunto plata- 
forma continental extendi 
cu Nicaragua ta alegando cu 
ta extende hopi mas leu cu 
e 200 miya nautico di costa 
Nicaraguense. Den e caso 


particular aki, Nicaragua ta 
solicitando e Corte pa haci e 
delimitacion corespondiente 
na e presunto plataforma 
continental extendi aki, re- 
specto di cual, por supuesto, 


Colombia tin un postura 
completamente diferente.” 


Olarte a indica cu Colom- 
bia su argumento principal 
durante e audiencianan oral 


ta cu e CIH no tin nada pa 
delimita. El a enfatisa cu Co- 
lombia ta yega bon prepara 
legalmente pa e audiencian- 
an, indicando cu “Colombia 
no ta yega pa improvisa.” 
“Colombia ta bay presenta su 
defensa absolutamente for- 
taleci pa un team multidis- 
ciplinario tanto den agente, 
co-agente y asesor.” 


Mester recorda cu e caso a 
inicia dia 16 di september 
2013, tempo cu Nicaragua 
a pone su demanda dilanti 
di e tribunal internacional. 
Colombia a considera im- 
portante pa presenta excep- 
cionnan preliminar, un me- 
canismo usa cu proposito di 
haci obhecion contra e com- 


petencia di CIH pa cu e pre- 
tensionnan di Nicaragua, un 
documento cu a entrega dia 
14 di augustus 2014. 


Despues di añanan di accion 
legal, e Corte a dicidi di duna 
cita, entre dia 5 pa 9 di decem- 
ber 2022, pa e audiencianan 
oral tocante e parti huridico 
di fondo di e caso. Ta spera cu 
den esakinan ta bay trata “e 
puntonan cu ainda ta separa 
e partinan sin mester bolbe 
expone tur loke ya a trata por 
escrito, ni simplemente ripiti 
e hecho y argumentonan cu 
ya a invoca den esakinan.” E 
siman aki, e Corte no ta bay 
duna ningun veredicto den e 
caso. 


El Salvador ta manda 10mil polis y soldad pa cera un pueblo 


(AP) — Gobierno di El 
Salvador a manda 10mil 
polis y soldad pa cera un 
pueblo pafo di capital di 
e nacion riba diasabra, pa 
busca pa miembronan di 
gang. 


E operacion tabata un di e 
mobilisacionnan mas grandi 
te e fecha, den e accion di 
nuebe luna largo di presi- 
dente Nayib Bukele contra 
gangnan di caya cu pa largo 
a extorsiona placa di comer- 
ciantenan y a goberna canti- 
dad di bario den e capital San 
Salvador. 


E trupanan a blokea caminda 
pa drenta y sali di e pueblo 
di Soyapango, y haci chekeo 


riba documentonan di hende. 
Teamnan special a bay den e 
pueblo pa busca pa sospecho- 
sonan di gang. 
“Cuminsando awo, e pueblo 
di Soyapango ta completa- 
mente rondona”, Bukele a 
skirbi riba su cuenta di Twit- 
ter. El a post videonan must- 
rando rangonan di soldad cu 
rifle. 


Mas di 58mil persona a keda 
aresta desde cu a declara es- 
tado di emergencia siguiendo 
un ola di homicidio na fin di 
maart. 


E accion tabata parti di loke 
Bukele na fin di november 
a yama “Fase Cinco” di e ac- 
cion. Bukele a bisa cu tacti- 


canan asina a duna resultado 
den pueblo di Comasagua na 
october. Na october, mas di 
2mil soldad y polis a rondona 
y cera Comasagua pa busca 
miembronan di gang acusa di 
asesinato. Drone a bula riba e 
pueblo y tur cu tabata drenta 
of sali a wordo fula of cues- 
tiona. A detene alrededor di 
50 sospechoso den dos dia. 
“El a duna resultado”, Bukele 
a bisa. Gobierno ta calcula cu 
homicidio a reduci cu 38% 
den prome dies luna di aña, 
compara cu e mesun periodo 
di 2021. 


Gangnan di El Salvador, cu ta 
calcula tin alrededor di 70mil 
miembro den nan rango, pa 
largo a controla areanan gran- 


di di teritorio y extorsiona y 
asesina cu impunidad. Pero 
e accion di Bukele a alcansa 
otro nivel e luna aki na mo- 
mento cu gobierno a manda 
detenidonan den santana pa 
destrui grafnan di miembro- 
nan di gang na un momento 
di aña unda famianan tipica- 


mente ta bishita graf di nan 
sernan keri. Organisacionnan 
No-Gubernamental (NGO) 
a conta varios miles di viola- 
cion di derechonan humano, 
y al menos 80 morto den cus- 
todia, di hende aresta durante 
e accion. 

ONU a inclui siete miyon Venezolano den su plan di respuesta 
Humanitario 


(LaPatilla) – Organisa- 
cion di Nacionnan Uni 
(ONU) a diseña un plan 
di asistencia humanitario 
pa aña 2023. Den su pro- 
nosticonan el a establece 
un cantidad di 339 miyon 
persona cu lo mester di 
ayudo y di e total ey, siete 
miyon ta Venezolano. 


E cantidad di Venezolano- 
nan cu lo mester di ayudo 
humanitario durante 2023 ta 
supera cu casi dos miyon cal- 
culacionnan di aña 2022 cu a 
keda estableci na 5.2 miyon. 


E calculacion aki a wordo re- 
alisa pa por lo menos cinco 
aña caba, desde cu Venezu- 
ela a drenta formalmente den 
emergencia humanitario. 


Segun e cifranan mas reciente 
cu ta coresponde na e aña aki, 
pa brinda ayudo humanitario 
na e 5.2 miyon di Venezo- 
lanonan cu tabatin mester di 
dje, a rekeri un presupuesto 
di 795 miyon di dollar, cu lo 
wordo ehecuta pa medio di 
145 proyecto y hunto cu 125 
socionan operativo. 
E agencianan di ONU ta re- 
alisa nan trabou dentro di e 
teritorio Venezolano pa al- 
gun aña caba y ta conta cu e 


programanan manera e Pro- 
grama Mundial di Alimento 
(PMA) cu ta encarga di hiba 


cuminda na muchanan cu ta 
bay scol. 


E plan di respuesta humani- 
tario ta elabora pa e Oficina 
di Nacionnan Uni pa e Co- 
ordinacion di Asuntonan 
Humanitario y ta contem- 
pla e paisnan den diferente 
situacionnan precario. En- 
tre e paisnan cu ta wordo 
considera pa hiba ayudo tin 
Haiti, El Salvador, Guate- 
mala, Honduras, paisnan di 
Caribe y Latino America, 
Etiopia, Afghanistan, Yemen, 
Ucrania y Syria. 


Puerto Rico: Departamento di Salud atento na aumento preocupante di 
casonan di COVID-19 na henter e isla 


(ElNuevoDia) – E trans- 
mision 
comunitario 
di 
COVID-19 ta halto na 
practicamente henter e 
isla. Datonan di e Depar- 
tamento di Salud ta re- 
fleha cu for di memey di 
october e tasa di positivi- 
dad a aumenta di un 13.5% 
durante e periodo ey pa 
23.15% reporta dia 2 di de- 
cember. 


“E ta hopi halto y subiendo 
basta lihe”, dokter Rafael 
Irizarry, specialista di bioesta- 
distica di e Universidad di 


Harvard a confirma. A pesar 
cu varios liña ta respalda e 
aumento nobo di casonan, 
Irizarry a adverti cu e pan- 


orama real lo por ta pio. 


El a splica cu e weekend fes- 
tivo di ‘thanksgiving’ a in- 
terumpi un poco e rapport di 
e transmisionnan, locual ta 
pasa despues di weekendnan 
largo. 


“Hopi hende ta warda algun 
dia pa bay hospital si nan ta 
sinti malo. Otro siman nos 
lo tin un miho idea di e pan- 
orama”, el a indica, aunke e ta 
insisti cu e ta halto caba. 


Otro factor cu ta stroba e ci- 


franan di e enfermedad aki ta 
cu hopi hende ta usa testnan 
na cas mes y no ta reporta nan 
resultado. No obstante, el a 
splica, cu e number di hospi- 
talisacionnan ta yuda midi e 
infeccionnan. E factor aki, el 
a indica ya ta mustra un au- 
mento. 


“Den e ultimo dos siman- 
nan nos a wak un aumento 
di hospitalisacionnan. Di 150 
(pa dia) pa 215 (pa diabier- 
na)”, el a sostene. 


Venezuela: Mas di ocho mil persona a keda deteni e aña aki pa 
traficacion di droga 


(ElNacional) – Un total di 
8.830 persona a keda dete- 
ni e aña aki na Venezuela 
pa traficacion di droga. 
Asina e director nacional 
antidroga, Richard Lopez 
Vargas, a informa diasabra 
durante un expo di seguri- 
dad na Caracas. 


E funcionario a afirma, na e 
canal estatal Venezolana de 
Television (VTV), cu e de- 
tencionnan aki a tuma luga 
na full e teritorio nacional 
y cu ta coresponde na 7.113 
procedemento ehecuta pa e 
autoridadnan for di januari te 
cu e fecha pa combati e trafi- 
co interno di droga. 


“Nos tin un rapport di aprox- 
imadamente 40 pa 45 pro- 
cedemento diario ariba nivel 
nacional pa loke ta trata nar- 
cotrafico y igualmente e can- 
tidad di 41.064 kilo di dro- 
ganan ilegal confisca durante 


e aña aki y un total di 8.830 
persona deteni, esaki ta na 
aña 2022”, el a enfatisa. 


El a indica cu e estadonan 
cu ta na prome luga pa loke 
ta trata delitonan di droga 
ta Zulia, Falcon, Bolivar y 


Tachira, y el a sigura, ademas, 
cu na e entidadnan aki y na 
henter e teritorio nacional 
nan ta mantene e lucha con- 


tra e lidernan negativo local y 
e narcotrafico cu algun di nan 
ta promove. 


Asina mes el a destaca cu du- 
rante e ultimo lunanan nan a 
registra un aumento den loke 
ta trata trafico ‘intraorganico’ 
detecta na e estadonan di 
frontera y cu te cu na e mo- 
mentonan aki nan tin 50 pro- 
cedemento di esakinan. 


Den luna di november e fis- 
cal general Tarek William 
Saab a informa cu na e pais 
Caribense un total di 9.377 
persona a a wordo condena 
pa traficacion di droga, for di 
augustus 2017. 


E fiscal a splica cu cu for di 
2017 e autoridadnan Vene- 
zolano a confisca 224.4 ton 
di droga, entre nan 171.200 
kilo di cocaina y 52.000 kilo 
di marihuana y un ton di otro 
droganan ilegal. 

Prome Minister Evelyn Wever-Croes: 
A felicita Señora Maybeline Arends-Croes cu premio crioyo di oro 


Diaranson 
ultimo 
den 
Cas di Cultura, Maybeline 
Arends-Croes 
a 
wordo 
reconoci cu e premio Cri- 
oyo di Oro. Un reconoci- 
mento di gradicimento pa 
tur loke Juffrouw Maybe- 
line a haci pa nos cultura. 
Prome 
Minister 
desde 
Hulanda via un video cu 
a wordo pasa e anochi 
ameno aki, a manda pal- 
abranan di felicitacion y 
gradicimento na Maybe- 
line Arends-Croes expre- 
sando: 


“Mi kier felicita Juffrouw 
Maybeline pa tur e bunita 
logronan durante e trayecto 
di bo bida den e mundo di 
cultura na Aruba. Y mi ta 
gradici bo pa tur loke bo a 
haci y significa pa nos cultura. 
Mi a conoce Juffrouw May- 
beline desde cu mi tawata bay 
Colegio Arubano. Y Juffrouw 
Maybeline a inspira mi hopi 
pa gusta y aprecia musica. 


Maybeline tawata tin un 
carera politico. Y como hen- 
de muhe den politica tambe a 
haci un impacto hopi grandi 


riba mi persona. Y asina May- 
beline a inspira hopi mucha, 
hoben y adulto den su trayec- 
toria. Cu Dios bendiciona bo 
y cu bo por goza di e bunita 
reconocimento aki y cu bo 


por sigui deleita nos cu bo 
talentonan cu Dios a duna 
bo”. 
Prome Minister ta gradici tur 
esnan cu a haci e evento di 
reconocimento aki pa señora 


Maybeline 
Arends-Croes 
posibel. Danki na Go Cul- 
tura Fundacion pa honra y 
reconoce señora Maybeline 
Arends-Croes cu e premio 
Crioyo di Oro. 


Evidencia ta sugeri cu Papa John Paul II tabata sa tocante abuso di 
menornan decada prome cu el a bira papa 


(NLTimes) – Un reportero 
basa na Hulanda a revela 
evidencia riba diabierna 
unda cu a sugeri cu Papa 
John PAul II tabata invo- 
lucra den cubri e abuso di 
menornan mientras cu e 
tabata Arsobispo di Arch- 
diocese of Krakow. 


E reportero, Ekke Overbeek, 
a pasa e ultimo dos añanan 
revisando e documentonan 
archiva na Poland, unda e ta 
biba, y a haya varios caso unda 
cu e figura prominente di 
misa catolico tabata altanto di 
e pastornan cu tabata abusa di 
muchanan y a yuda nan evita 
castigo, incluyendo transferi 


nan na otro localidad. 


“Mi a haya casonan concreto 
di pastornan cu a abusa di 
muchanan na Archdiocese 
of Krakow, unda cu e futuro 
papa tabata arsobispo. E futu- 
ro papa tabata sa tocante esaki 
y a transferi e hombernan aki 
na otro localdiadnan. Esaki a 
causa cu tabatin victimanan 
nobo,” Overbeek a bisa na 
Nieuwsuur. E reportero a 
studia documentonan pu- 
blico for di e servicio secreto 
tocante e futuro papa durante 
su tempo bibando y trahan- 
do na Poland. El a skirbi un 
buki tocante su resultadonan, 
Maxima Culpa, cual lo ser 
publica proximo aña den Po- 
laco. 
“E documentonan aki a ser 
colecta directamente tocante 
Wojtyla y casi tur a ser destrui, 
sinembargo e ta menciona 
frecuentemente 
den 
otro 
documentonan cu a sobrevi- 
vi. Y si bo uni tur e documen- 
tonan aki, nan ta piesa di un 
puzzel cu ta forma e imagen 
di con el a lidia cu e abuso di 
muchanan di parti di pastor- 
nan, y con a trata esaki.” 
Naci Karol Jozef Wjtyla na 


Wadowice, Poland den aña 
1920, Papa John Paul II a 
ser canonisa como un santo 
despues di su morto den aña 
2005. El a cuminsa studia pa 
bira un pastor den un semi- 
nario scondi durante e di dos 
guera mundial y a logra esaki 
den aña 1946. Dentro di 8 
aña, mientras e tabata traha 
y biba rond di Krakow, el a 
gana su doctorado como un 
studiante y docente di etica. 


El a bira arsobispo den aña 
1964 y a bira cardinal algun 
aña despues. Pa ora cu el a 
bira Papa den aña 1984, e po- 
blacion Catolico di Krakow a 
crece di 1.2 miyon te na 2.1 
miyon. 


Tabata kere cu el a haya sa to- 
cante tocante e abusonan sex- 
ual dentro di e Misa Catolico 
despues di a ricibi un repor- 
tahe di un pastor Mericano 
den aña 1985. Sinembargo, 
Overbeek a haya documen- 
tonan di decadanan anterior 
tocante un pastor yama Euge- 
niusz Surgent, ken a ser acusa 
di a abusa muchanan. 


“Por ehempel, e reportahe 


skirbi a base di un compañe- 
ro di celda di e pastor, ken ya 
caba tabata aresta pa e abuso 
den e tempo aki. E compa- 
ñero di celda ta describi cu 
el a pidi pordon den un carta 
na Bispo Wojtyla, despues cu 
el a priminti cu esaki no lo 
pasa mas. Sinembargo, el a 
bolbe haci esaki,” Overbeek a 
splica. Otro pastor cu a abusa 
di mucha homber a papia bao 
interogacion tocante Cardi- 
nal Wojtyla, bisando cu el a 
trata su actonan cu su per- 
sona. 


Expertonan ken a mira e doc- 
umentonan, incluyendo pro- 
fesor di University of War- 
saw Stanislaw Obirek, ta kere 
cu e documentonan aki ta 
autentico. Di mesun manera 
Tom Doyle, un pastor Meri- 
cano ken a skirbi e reportahe 
na aña 1985 ta kere cu nan ta 
autentico. 


Ta bisa cu Papa Francis a ser 
adverti tocante e posibilidad 
cu Papa John Paul II tabata sa 
tocante e abuso y a yuda cu- 
bri esaki, sinembargo Francis 
a canonisa su persona como 
un santo di tur manera. 

Cinco di December: Un anochi dushi 


A bolbe yega fin di Aña. 
Asina cu november pasa 
y nos ta cuminsa haya 
pepernootjes 
na 
su- 
permercado, muchanan 
ta cuminsa bira nervi- 
oso. Co’i hunga nobo a 
aparece na tur tienda, y 
ta ora pa cuminsa pensa 
kico ta bay pone riba 
e lista pa Sinterklaas. 
Muchanan ta pone nan 
sapato cu wortel of yer- 
ba pa e cabay y ta canta 
cantica di Sinterklaas. 


E ora nan ta haya den nan 
sapato algun cos dushi of 
regalito, unabes cu Sinter- 
klaas y su Pietnan a pasa cu 
nan barco yen di regalo tur 
rond nos isla. 


Tradicion 
Sinterklaas y ‘pakjesavond’ 
ta un tradicion importante 
den Reino Hulandes. E 
tradicion manera nos ta 
celebr’e awendia a cuminsa 
despues di Segundo Guera 
Mundial. E tabata den su 
inicio un fiesta di mucha, 
pero durante paso di tem- 
po el a bira mas un fiesta 
popular. Hende chikito y 
grandi ta celebra e fiesta 
di Sinterklaas, tanto na cas 
como na scol. E punto mas 
importante di e fiesta aki ta 


e ‘pakjesavond’ cu ta cel- 
ebra dia 5 di december. 


Pakjesavond 
Un par siman despues di 
yegada di Sinterklaas, ya e 
fiesta ta termina. Riba dia 5 
di december nos ta celebra 
‘pakjesavond’, un anochi 
di regalito. E ta un anochi 
cu muchanan ta anticipa. E 
simannan prome cu esaki e 
muchanan ya a manda nan 
carta di loke nan kier haya 
di Sinterklaas. E lista nan 
a laga den nan sapato, asi- 
na Sinterklaas sa kico cada 
mucha kier haya. 


Asina cu pakjesavond cum- 
insa, tur mucha ta bira mas 
nervioso. Kico nan ta bay 
haya e aña aki for di Sin- 
terklaas? Den hopi hogar 


nan ta bebe lechi di chucu- 
lati cu crema riba e anochi 
aki, y riba mesa nan ta pone 
pepernootjes of speculaas. 
Tambe ta pone marsepein, 
tradicionalmente. 


Diripiente, ta scucha cu ta 
bati riba porta of bentana! 
Tur hende ta core sali pa 
logra mira un Piet, loke no 
ta logra, pasobra Piet no ta 
loco! 


Dilanti porta tin regali- 
tonan cu Sinterklaas a laga 
atras, y e muchanan ta core 
gara esakinan, trece nan 
paden. Na final, nunca Sin- 
terklaas ta lubida un mucha 
y tur ta haya nan regalito. 


Feliz pakjesavond na tur 
mucha di Aruba! 


Comparti bo storia cu Bon Dia Aruba! 


Bo tin un storia dibertido di bo mascota (of cualkier animal)? 
Comparti esaki door di e-mail noticia@bondia.com 

Atraco riba Gio Burger na Tanki Flip 


Diadomingo 
marduga, 
personanan desconoci a 
sorprende e trahado di 
Gio Burger y a menasa pa 
e benta di dia. 


E homber no a mira arma, 
pero e sospechosonan tabata 
actua raro cu man hinca den 
saco. E sospechoso despues 
di e atraco a bandona e sitio 
bay ariba y bay den un auto, 
pero no por a mira ki tipo di 
auto. 


Polis a presenta basta lihe pa 
tuma dato y notifica Atraco 
Team. 


Persona tira banda di ex-Sandbar 


Diadomingo 
marduga, 
polis a keda informa di un 
problema cu a surgi den 
area di ex-Sandbar entre 
algun persona y aki a scu- 
cha un tiro. 


E sospechoso despues di a 
tira e persona a subi un auto 
preto y bandona e sitio. Polis- 
nan a presenta di biaha y 
topa cu un homber na sanger 


kende no tabata reaccionando 
mucho bon. 


Ambulance a presenta cu 
sumo urgencia y paramedi- 
conan a brinda asistencia di 
biaha y transporta e victima 
cu urgencia pa hospital pa 
atencion medico avansa. Na 
Hospital tambe a yega algun 
amistad y polis a listra tur 
persona y tuma dato. 


Recherche y departamento 
tecnico a haci nan investiga- 
cion na e sitio di tiramento. 


Na hospital dokternan no 
por a haci mucho mas pa e 
victima y a constata morto di 
A. Carty di 31 
aña di edad. 


Polis a detene sospechoso cu a asesina homber di 31 aña 


Relaciona cu e tiramento 
diadomingo den careda 
di 1:25 marduga dilanti 
di ex-Sandbar den area di 
hotel, Rapid Team a sali 
na busca e sospechoso. A 
haya un tip unda e sos- 
pechoso lo por ta y ki auto 
e ta coriendo. 


Na hospital dokternan no 


por a haci mucho mas pa e 
victima y a constata morto di 
A. Carty di 31 aña di edad. 


Buskeda a cuminsa y a topa 
cu e sospechoso na un cas 
na Saliña panort di dam di 
Moko, y asina a bay over na 
su detencion y a tuma un 
Vitz den beslag. 

Skirbi pa Ruthy “Lady Ruth” Vrieswijk-Bergen 
Sabiduria den nos alegria 


Bon dia yen di sabiduria 
den nos alegria ! Awor si ! 
“Wij zijn er bijna, we zijn 
er bijna, maar nog niet he- 
lemaal “. Nos ta asercan- 
do e fecha di 14 di Decem- 
ber pa den oranan di ano- 
chi nos goza cu Ruthy su 
di tres One woman show: 
“Alegria di Ruthy 3". 


Cas di Cultura ta cla pa ricibi 
tur bishitantenan di e bunita 
show aki, cu ta inclui musica, 
canto, baile y poesia. E tema 
“Holland-Aruba-Love with 
a touch of Christmas” of na 
nos dushi idioma: “E amor 
Hulanda-Aruba cu un toke 
di Pascu”. Nos team di mu- 
sico y artistanan local ta cla pa 
brinda e publico cu lo bay ta 
presente, un show fabuloso! 
Un 
show 
duuuuuushiiiii 
atrobe!!! 


Nan ta bisa cu, sucu no sa 
gaba su mes, pero, nos tin cu 
duna Cesar locual ta di dje, 
esta, e elogio y aprecio pa 
henter nos team. E biaha aki, 
e show lo wordo carga mu- 
sicalmente dor di e famoso 
futbolista musico profesho- 
nal cu curason, cu 53 anja y 
pico den farandula otro anja, 
e gentil cabayero Amado Ro- 
sina riba keyboard. Si, e gran 
Amado Rosina di tempo di 
e banda Dedalavie, awe to- 
cando steelpan y keyboard na 


hotel ketobay, cu su experien- 
cianan den exterior trahando 
cu musiconan di taya, e.o. 
na Oti Festival, just pa men- 
ciona un chispa di Amado. 
Keda pendiente pa mas di 
Amado Rosina. Nos curason 
ta manda un brasa fuerte cu 
e mihor deseonan pa pronto 
recuperacion na otro Mae- 
stro grandi di musica, e pia- 
nista Albert Croes, cu a carga 
nos prome dos shownan. We 
love you Albert ! Nos lo tin 
e grandiosonan Jerry Diaz Jr. 
ariba guitarra , Mario Alberto 
Kelly Jr. ariba viool, y Stan 
Dabian y Ninjo Comenencia 
ariba tambor, maracca y tam- 
borin. Nos tin varios nochi- 
nan di training trai lomba, ora 
cu nos a bini hunto den un 
dushi ambiente den Veranda 
Shon Johan, cu autonan pas- 
ando cu hendenan “curioso” 


cu kier a catch un chispa di 
nos preparashonnan andan- 
do. Nos cantantenan tambe 
ta cla :” E hulandes, tambe un 
gentil cabayero, Wim Steen- 
huis, cu no ta un desconosi 
aki na Aruba, su di dos cas. 
Victor El Duque Samuel, 
Ariana “Lady Ari” Koolman 
Chirino , Lady Ruth mes, y 
Mario Alberto Kelly cu ade- 
mas di toca viool , tambe lo 
deleita e publico cu su bunita 
vos den cancionnan di Pascu. 
Nos ta sumamente satisfecho 
con tur e trainingnan a bay 
bau supervision di e Maestro 
Amado Rosina. 
Esnan cu a presencia y goza di 
Ruthy su prome dos shown- 
an, lo keda impresiona un bi- 
aha mas cu un bunita variac- 
ion hopi agradabel. 


Nos show e biaha aki ta dedica 
na 3 amiga di Ruthy cu ya no 
tey mas cu nos fisicamente, 
pero si den mente, alma y cu- 
rason: “Guisela Croes, Mela- 
nie Thiel y Gwendy Sneek”. 
Benta di tickets lo ta pa Ani- 
mal Shelter. Nos ta gradici 
DCA, UNOCA, DHL, Op- 
tica Moderna, La Moderna, 
Aruba Bank, Flora Market, 
Go Cultura y e tremendo 
team di Cas di Cultura enca- 
besa pa Omar Brown pa nan 
aporte y sosten. Danki pa kere 
den nos mesun talentonan lo- 
cal. Danki tambe na Sra. Viv- 
ian Lampe, Luty Martinez, 
Magda Nicolaas, Indra Bali- 
jn, Milly van Delden y Mir- 
iam Koolman pa nan bunita 
cooperacion y participacion y 
tambe na Alex y Irina Berkley 
pa cu nan bunita baile. E de- 
cor bunita di e stage lo ta den 
mannan magico y bendiciona 
di e multifacetico Jhon Fred- 
dy Montoya, y e carismatico 
artista Elizabeth Croes y 
su bunita yui muher Lisette. 
Nan ta mi team y sin nan no 
tin show. 


Nos show ta simpel sofistica, 
natural y yen di alegria ! Bo lo 
sintibo inspira , relaha y cu un 
smile ariba bo cara! Ticketnan 
ta obtenibel na Animal Shel- 
ter, Cas di Cultura, Boekhan- 
del Van dorp y Plaza Book- 
shop. Danki na tur esnan cu a 
busca nan ticket tempran, y si 
resta lo tin na porta na Cas di 
Cultura pa algun cu ta gusta 
warda te ultimo, pero nos no 


por priminti cuanto lo tin e 
anochi mes di 14 di Decem- 
ber. Pesey nos ta recomenda 
pa buske awor pa bo no keda 
afor. E show ta cuminsa pa 8 
or di anochi, riba e Diaran- 
zon dia 14 di December 2022 
y ora yega Cas di Cultura por 
drenta sinta den sala pa admi- 
ra un bunita slide show hinka 
den otro pa e artista den tec- 
nologia Omar Brown di Cas 
di Cultura , mientras ta carga 
pasenshi pa e ora di 8 or bati 
pa nos cuminsa. Nos ta cla p’e 
! Boso tambe ? Bin celebra cu 
nos Ruthy su 50 anjanan den 
farandula, su di 65 cumplea- 
nos y su di 45 aniversario di 
boda cu Johan Vrieswijk y 
yuda Animal Shelter cu nos 
mascotanan. Danki na prensa 
pa nan bunita cooperacion di 
publicacion di nos relato. 


Shonnan tur, “stay safe” y 
“love you too”! Nos lo topa 
diaranzon 14 di December 
Dios mediante. 

(AP) – FBI su director 
Chris Wray ta treciendo 
dilanti preocupacion di 
siguridad nacional pa cu 
TikTok, advirtiendo riba 
diabierna cu e control di e 
aplicacion aki ta den man 
di gobierno Chino “cu no 
ta comparti nos balor- 


nan.” 


Wray a bisa cu FBI tabata 
preocupa cu China tin e ha- 
bilidad di controla e aplica- 
cion su algoritmo di reco- 
mendacion, “cual ta permiti 
nan manipula contneido, y si 
nan kier, usa esaki pa influen- 


cia operacionnan.” Tambe el 
a comenta cu China por usa 
e aplicacion pa colecta data di 
su usarionan cu por ser usa 
pa operacionnan di spionahe 
tradicional. 


“Tur e cosnan aki ta den man 
di gobierno cu no ta comparti 
nos balornan, y cu tin un mis- 
ion cu ta den contra di loke 
ta e miho interes di Merca. 
Esaki mester preocupa nos,” 
Wray a conta un audienca na 
University of Michigan Ger- 
ald R. Ford School of Public 
Policy. E preocupacionnan 
aki ta similar na esunnan cu 
el a trece dilanti durante con- 
gresonan luna pasa ora cu e 


problematica a presenta. Esa- 
ki ta ser expresa durante dia- 
logo na Washington tocante e 
aplicacion. 


Concerni tocante China su 
influencia riba TikTok, e ad- 
ministracion di Trump den 
aña 2020 a menasa di prohibi 
e aplicacion dentro di Merca a 
pone presion riba ByteDance 
pa bende Tiktok na un com- 
pania na Merca. Oficialnan di 
Merca y e compania awo ta 
den dialogo tocante un posi- 
bel areglo cu lo resolve preo- 
cupacionnan pa cu siguridad 
Mericano, un proceso cual 
Wray a bisa ta tumando luga 
rond di Merca su agencianan 


di gobierno. 


“Como director Wray a bisa 
anteriormente, FBI su opin- 
ion ta ser considera como 
parti di nos negociacionnan 
cu e gobierno di Merca,” vo- 
cero di TikTok Brooke Ober- 
wetter a bisa den un declara- 
cion. “Mientras cu nos no por 
comenta e detayenan tocante 
e dialogonan confidencial aki, 
nos tin confiansa cu nos ta na 
caminda pa satisface comple- 
tamente tur preocupacion 
rasonabel di siguridad nacio- 
nal y ya caba a tuma pasonan 
significante den direccion di 
implementa e solucionnan 
aki.” 


(AP) – Google lo desafia 
e boet cu EU a pone den 
contra di Android su siste- 
ma di operacion den re- 
striccion di competencia y 
scogencia di consumidor. 
E compania a bisa dia- 
huebs cu nan a entrega e 
apelacion contra di e boet 
di 4.125 biyon euro pa 
“motibo cu tin area cu ta 
rekeri clarificacion legal 
for di e European Court 
of Justice.” 


Google anteriormente a apela 
na un tribunal di nivel mas 
baho, cual a baha e boet orig- 
inal un poco di 4.34 biyon 


euro den un decision cu a 
tuma parti pa e Comision Eu- 
ropeo. E ta e boet mas grandi 
cu a ser otorga pa e comision, 
cual ta e bloke di 27 nacion su 
vigilanti pa competencia. 


Den su decision di aña 2018, 
e comision a mira cu e posi- 
cion dominante di Google su 
Android a resulta den menos 
competencia y menos opcion 
pa e clientenan. E gigante di 
tecnologia Mericano a argu- 
menta cu Android gratis y 
‘open-source’ a resulta den 
celularnan menos costoso y 
a causa competencia cu su ri- 
val, Apple. Android ta e siste- 


ma di operacion mas popular, 
ganando Apple su iOS. 
“Android a crea mas opcion 
pa tur hende, no menos, y ta 
sostene miles di negoshinan 


exitoso na Europa y rond di 
mundo,” Google a declara 
diahuebs. 


(NLTimes) – Un homber 
na Tilburg ta sospechoso 
di a laba mas di 7 miyon 
euro. El a haci esaki du- 
rante un periodo di 18 
luna, segun cuerpo poli- 
cial. E homber di 31 aña a 
ser aresta anteriormente 
e siman aki, segun polis a 
reporta diasabra. Ademas, 
a confisca 9 auto y varios 
holoshi caro. 


E sospechoso tabata invo- 
lucra den laba monedanan 
digital pa e mundo criminal, 
polis a alega basa riba nan in- 
vestigacion. 


Riba diamars, cuerpo policial 
a revisa e sospechoso su cas, 
compania di auto y variso ga- 
rashi na Tilburg. 


Den un di e garashinan ta- 
batin un auto unda cu a haya 
decenas di kilogram di Hash 
cu un balor di mas di 600,000 


euro riba caya. Te ainda no 
a keda cla ken ta e doño di e 
autonan aki, sinembargo nan 
a keda confisca di tur manera 
mientras ta continua cu e in- 
vestigacion. 


Cuerpo policial tambe a con- 
fisca data digital di e homber 
en cuestion. E companianan 
cu a provee servicio digital 
na e sospechoso tambe lo ser 
examina pa asina determina si 
e sospechoso por ser conecta 
na mas placa cu a ser laba. 


Director di FBI ta trece dilanti preocupacionnan 
di siguridad nacional pa cu TikTok 


Google ta apela boet di Android na corte di EU 


Homber na Tilburg sospechoso di a laba mas di 7 miyon euro 

Inglatera ta alcansa quart final despues di derota Senegal 3-0 


(AP/NLTimes) — Capi- 
tan Ingles, Harry Kane a 
anota su prome gol den 


Mundial e aña aki, yudan- 
do su team derota Senegal 
3-0 ayera, y asina a set up 


un partido emocionante 
contra Francia den quart 
final. 


Kane a anota pa di 52 biaha 
pa su pais, pa move dentro di 
un di e recordnan di Wayne 
Rooney cu Inglatera. E tambe 
a pasa Gary Lineker como e 
anotador lider di su pais den 
torneonan mayor, cu 11 gol. 
Jordan Henderson y Bukayo 
Saka tambe a anota. 
Inglatera, cu a alcansa e semi- 
final na ultimo Mundial na 
Rusia, ta bay enfrenta campe- 
on defensor Francia na Al 
Bayt Stadium riba diasabra. 
Kylian Mbappe ta lidera 
Francia pa derota Polonia 3-1 
E delantero Frances, kende 
a anota cuatro gol liderando 
su pais na e titulo cuatro aña 
pasa como un fenomeno di 
19 aña di edad, a pone otro 
demostracion di con devas- 
tador e por ta riba cancha di 
futbol. Na final, Mbappe ta- 
bata parce di ta hari mientras 
Robert Lewandowski a bin 
dun’e pabien. 
Mbappe a anota dos gol ayera 
y a set up otro pa Olivier 
Giroud pa duna Francia un 
victoria 3-1 contra Polonia 
y a move e campeonnan di 
2018 dentro di tres victoria 
pa defende nan titulo exitosa- 
mente. Ya caba e tin su miho 
record di cinco gol den tor- 
neo na Qatar, y Les Bleus a 
alcansa e quart final pa di tres 
Mundial consecutivo. 
Lewandowski, un dobel ga- 
nador di FIFA Player of the 
Year, a anota for di penalty 
den segundo tempo extra pa 
Polonia. 


Hulanda ta caba cu e soño 
Mericano cu un victoria 3-1 
E team Mericano a hunga 
miho e aña aki, pero e resulta- 
donan tabata igual cu na 2010 
y 2014. Merca a keda elimina 
den ronda di 16 despues di 
un derota 3-1 contra Hulan- 
da riba diasabra. 
Golnan di Memphis Depay, 
Daley Blind y Denzel Dum- 
fries tabata suficiente pa e 
team di coach Louis van Gaal 
bay cu e victoria na e Khalifa 
International Stadium. 


Oranje a tuma e bentaha 
despues di nuebe minuut, 
cu un bunita gol di team. Un 
hugada cu 20 pase involuc- 
rando tur hungador a alcansa 
Denzel Dumfries, kende a 
pasa back pa Memphis De- 
pay, kende a lans’e den ski- 
na leu di alcance di portero 
Matt Turner. Pa e segundo 
gol, atrobe tabata Dumfries 
kende a haya espacio den e 
hala, a haci otro pase na e spot 
di penalty, unda Daley Blind 
tabata cla pa lora e bala den e 
net. 


Oranje awo ta bay tin cinco 
dia pa descansa prome cu 
move pa enfrenta Argentina 
diabierna nochi. E partido 
ta bay tuma lugar na Lusail 
Iconic Stadium. 


Messi ta anota pa Argentina 
alcansa quart final 
Messi a bolbe conquista pa su 
pais, marcando e di mil wega 
di e era definiendo su carera 
cu su prome gol den etapa di 
knockout di un Mundial, pa 
lidera Argentina na un victo- 
ria 2-1 contra Australia riba 
diasabra. 
Pero e partido no tabata e 
derota facil cu tur hende ta- 
bata spera contra e Austra- 
lianonan. 


Cu un movida di su famoso 
pia links den minuut 35, 
Messi a pone Argentina di- 
lanti cu su di tres gol den e 
torneo e aña aki, y nuebe to- 
tal den Mundial – un mas cu 
Diego Maradona. 

Clifford Heyliger (AVP): 


E berdad tras di maneho di Utilities Aruba 


Mi a tuma nota di Utilities 
su comunicado tocante e 
peticion cu VWI a entrega 
pa haci un investigacion 
na Utilities na Ministerio 
Publico. 
Mescos tur su otro reac- 
cionnan riba e ponencia di 
VWI, atrobe Utilities su re- 
spuesta ta carece di onder- 
bouwing solido y ta mas basa 
riba autoridad. E unico nancu 
ta kere e justificacion di Util- 
ities pa su accionnan ta gobi- 


erno cu ta instrui nan y nan 
simpatisantenan. 
Ban analisa un rato: 
Utilities ta bisa cu no a viola 
regla di e Corporate Gover- 
nance Code (CGC). Ban ta 
serio. Si bo ta operando pafor 
di loke bo statuten ta stipula 
y bo maneho ta uno encon- 
tra di e principio di GCG 
(roles and responsabilities). 
E directornan di WEB y El- 
mar ta statutariamente re- 
sponsabel pa e maneho di e 
empresanan. Utilities como 


representante di e doño , 
esta Gobierno di Aruba (bou 
mandato di Pueblo)ta stipula 
e maneho energetico nacio- 
nal y e companianan WEB 
y ELMAR ta ehecuta esaki 
na e manera mas practico y 
comercialmente factibel. E 
realidad ta cu desde cu MEP 
ta den gobierno cos a para 
bira cu ta Utilities ta sinta 
den stoel di e directeurnan 
di WEB y ELMAR y asina ta 
manehando e companianan 
pa medio di “remote con- 
trol”. E directeurnan di WEB 
y ELMAR mester bay di acu- 
erdo cu loke Utilities su kier 
si no nan ta perde nan trabou. 


Pueblo, kende ta e berdadero 
doño di WEB y Elmar, boso 
a puntra bo mes dicon diripi- 
ente Utilities mester lidera 
y ta lidera un destaho pu- 
blico cu ta responsabilidad 
di WEB? E maneho di Utili- 
ties ta uno puramente polit- 
ico cu intencion di privilegia 
Friends and Family. Scrip- 
tura ta bisa cu bo no por sirbi 
dos dios pasobra bo ta caba ta 
stima un y odia e otro. Na mi 
parecer Utilities nunca lo por 
sirbi interes di e compania 


nan WEB y Elmar. Dicon? 
Pasobra sirbiendo e interes di 
WEB y Elmar lo stroba nan di 
sirbi e interes di friends and 
family. 
Adicionalmente mi kier cor- 
da pueblo cu WEB ta NV pa 
un motibo. 


Ora WEB tabata un dienst 
di gobierno y tabata wordo 
maneha directamente for di 
bestuurskantoor, WEB tabata 
tin problema continuo den 
operacion y problema den 
red di distribution di awa. 
Splittubes di boilers, black- 
out y brownout, y awa bruin 
tabata na ordo di dia. Bou di 
maneho di politiconan WEB 
tabata na werki y mester a 
converti WEB den un NV pa 
asina por haya financiamento 
pa inverti den un infrastruc- 
tura cual tabata den mal 
condicion y tambe pa atrae 
profesionalnan pa maneha e 
compania na un manera pro- 
fesional y comercial. 
Mi ta cita e remitido di Utili- 
ties: “Utilities no tin culpa cu 
durante e periodo prome cu e 
director actual, nada a wordo 
haci pa cu un Plan di Energia. 
Mas bien tabata tin varios aña 


di stagnacion y proyectonan 
cu no a resulta.” No tin nada 
mas leu di e berdad cu ta e 
mentira bergonsoso aki. 


E statement aki di Utilities 
ta un hilaridad (eigenlijk e ta 
hopi tristo). Tur stagnacion 
cu tin ta causa door di Utili- 
ties su metemento politico 
directo den WEB. No a per- 
miti WEB di hedge ora ta- 
bata oportuno, y awe pueblo 
ta sintie profundamente den 
su cartera. Utilities a stop of 
stroba tur proyectonan cu 
awe lo por a mengua e pre- 
sion cu tin riba pueblo. 


Cada biaha e partido MEP ta 
na mando nan ta bagatalisa 
tur hende cu ta tribi di cues- 
tiona loke nan ta haci. Un par 
di aña atras a saca salario nan 
di trahado nan di WEB y El- 
mar den publicidad y awo ta 
purba atrobe di pinta e traha- 
do nan di WEB malo pa siña 
nan por sigui haci y deshaci y 
asina keda faborece nan ami- 
go y famianan manera sem- 
per MEP a bin haci ora nan ta 
den gobierno. 


Fraccion Accion 21: 
Aruba Gala na Washington DC 


Diabierna 
anochi 
International Club of DC 
a tene su Aruba Holiday 
Gala na Embahada di Reino 
Hulandes na Washington. 
Pa prome biaha tanto e 
embahada 
y 
organisacion 
a host un evento dedica na 
Aruba. E International Club 
of DC tin 47,000 miembro 
di mas cu 90 nacionalidad y 
nan ta partner cu mas di 80 
embahada na Washington. 


Nan ta ofrece experiencianan 
cultural 
internacional 
incluyendo 
arte, 
musica, 
baile, teatro y cuminda di rond 
mundo den un ambiente pa 
conoce, socialisa y network 
cu 
otro 
profesionalnan 
internacional. 


E Aruba Gala mester a 
sosode na maart pero a ser 
posponi a causa di covid. Gev. 
Min. Joselin Croes hunto 
cu Sanjaya Hettihewa di 
ICDC a organisa un anochi 


espectacular cu a promove 
nos isla entre un grupo 
grandi di profesionalnan na 
Washington. E evento no a 
costa Land Aruba nada paso 
ICDC ta bende tickets pa 
atende su eventonan, tickets 
pa e Aruba Gala a cuminsa na 
$75,- pa persona. Papiamento 
Rum a sponsor bebidanan 
pa e anochi ameno y e 
highlight di musica Arubano 
tabata e ora loco cu musica 
carnavalesco. 


E anochi a goza di artistanan 
musical 
Arubano 
Edjean 
Semeleer y Chris Kross. 
Aruba Tourism Authority 
North America Director Ed 
Malone tabata na e evento 
hunto cu Kim Riddle y ATA a 
duna un bunita presentacion 
di nos dushi isla y tur 
huesped a ricibi un gift bag 
cu brochures promoviendo 
nos isla. Maureen Bunyon 
periodista 
Arubana- 


Americana di television y 
co-anchor na Washington 
pa mas cu 22 aña tabata na e 
gala como tambe Dr. Edward 
Cheung ingeniero Arubano 
di NASA y su distinguida 
esposa. 


Keshi 
yena, 
carni 
stoba, 
quesillo y dulce de leche den 
forma di mapa di Aruba tabata 
algun di e specialidadnan 
local cu por a disfruta di dje. 
E anochi a conta cu presencia 


di diplomaatnan di diferente 
pais y Aruba a resalta den 
circulonan 
importante 
na 
Washington. 
Parlamentario 
Miguel 
Mansur 
(Accion 
21) kende ta na e capital 
Americano pa un conferencia 
internacional 
di 
lidernan 
LGBTQ tambe a atende 
Aruba Gala hunto cu su 
colega MP Melissa Gumbs di 
Sint Maarten kende tambe ta 
na e conferencia. 


A19 
Dialuna 5 December 2022 


Minister Endy Croes (MEP): 
Durante conferencia di prensa na Boardwalk na Malmok, a lansa 
Proyecto QR Fit cu ta un realidad 


Dialuna ultimo durante 
conferencia 
di 
prensa 
Ministerio di Deporte, 
Ministerio di Turismo y 
Aruba Tourism Author- 
ity a lansa QR FIT. Un 
proyecto 
innovativo 
y 
beneficioso cu ta stimula 
mas movecion, deporte y 
recreacion. 


E proyecto ta fit den e vision 
y maneho di Gabinete Wev- 
er- Croes II. E ta un proyecto 
unda cu local y turistanan pa 
medio di nan telefon, por 
scan e QR code cu ta accesi- 
bel riba e caminda di Board- 
walk Malmok y nan por 
scoge diferente ehercicio. 


Manera cu scan e QR code, 
esaki ta manda bo di biaha pa 
un website unda bo por haci 
ehercicio for di e pagina web 
mes of tin e opcion pa baha 


e aplicacion. Tin diferente 
categoria, esta beginner/in- 
termediate /advanced y 60 
diferente ehercicio. Tur dia lo 
tin uno diferente disponibel 


pa hende por scoge for di dje. 


Minister Endy Croes ta fe- 
licita y danki na ATA, IBI- 
SA, colega Minister Dangui 


Oduber cu realisacion di e 
proyecto aki. Alabes ta encur- 
saha comunidad pa haci uzo 
di un infrastructura digital pa 
keda FIT! 


Parlamentario Darlaine Guedez-Erasmus (MEP): 
Hooiberg ta un luga icono pa tanto local como turista 


Den reunion publico di 
dia 24 november 2022 den 
sala di Parlamento di Aru- 
ba, Minister Dangui Odu- 
ber tabata presente pa 
asina trata e presupuesto 
pa aña 2022 di e Tourism 
Product 
Enhancement 
Fund (TPEF). 


TPEF ta un fondo estableci 
pa eleva e producto turistico 
Aruba. Tin diferente proyec- 
tonan y den diferente fase cu a 
bini dilanti den e presupuesto 
aki. Entre otro, proyecto di 
Baby Beach, Rodgers Beach, 


y Hooiberg. Hooiberg ta den 
fase 2 y lo drecha e gazeb- 
onan, pone un mirado na e 
top di e sero, drecha e trapi- 
nan cu Mosaic pa asina ilustra 
e historia di Hooiberg. 


Durante e reunion publico 
nr. 8 yama dia 24 di november 
2022 mi persona a entrega un 
mocion tocante e proyecto di 
Hooiberg, caminda ta urgi 
gobierno pa construi un man 
di sosten. Di e manera aki 
nos local- y turistanan adulto 
mayor lo por sigui subi e sero 
di Hooiberg y otronan por 


subi cu mas confiansa. Paki- 
co esaki ta importante? Paso 
Hooiberg ta un atraccion tur- 
istico, pero tambe un luga pa 
keda haci actividad fisico. Un 
otro punto mi a urgi gobi- 
erno pa ehecuta ta un pad pa 
e personanan cu mobilidad 
limita pa asina nan por tin ac- 
ceso na e gazebo mas abou. 
Di e forma aki tur persona 
por participa y disfruta di e 
naturalesa na e sero di Hooi- 
berg, sea ta local of persona 
cu ta bishita Aruba. 


E bon di e proyectonan aki 


tambe ta e enfoke riba e lu- 
ganan turistico central di nos 
isla. Si por mira e proyecto 
anker di cas Ariba cu tambe 
ta trahando duro riba dje, tur 
e proyectonan aki sigur lo 
yuda e negoshinan cu ta keda 
mas paden. E negoshinan aki 
tambe lo por beneficia di e 
compra di e turistanan cu ta 
bini pa inverti. Mi ta gradici 
coleganan di parlamento pa 
sostene mi mocion y mi ta 
spera di pronto mira esaki 
ehecuta na Hooiberg. 


Prome Minister Evelyn Wever-Croes (MEP): 
Ex-Secretario di Estado di Reino Señor Raymond Knops ta impresiona 
cu maneho di gobierno di Aruba 
Durante su reunionnan na 
Tweede Kamer, Parlamen- 
to Hulandes na Den Haag 
diaranson 30 di novem- 
ber, Prome Minister Ev- 
elyn Wever-Croes a topa 
cu ex-Secretario di Estado 
di Reino señor Raymond 
Knops. 


Den combersacion cu e ex- 
Secretario di Estado di Reino, 
señor Knops a expresa, den 
su posicion di Parlamentario 
miembro di Tweede Kam- 
er, cu e ta sigui desaroyo di 
Aruba y ta hopi impresiona 
cu e pasonan cu Gobierno di 
Aruba a dal den su maneho 


y a expresa cu e ta contento 
di mira cu Aruba ta bayendo 
bon. 


Prome Minister y Parlamen- 
tario Hulandes Knops a papia 
riba temanan concerni desde 
tempo cu nan a traha hunto 
den e temporada cu señor 
Knops tawata encarga cu 
asuntonan di Reino y tambe 
a toca temanan interesante 
riba e posibilidadnan actual 
pa Aruba. 
Señor Knops tambe ta mira 


cu tin posibilidad y a presenta 
contactonan di personanan 
clave cu por yuda Aruba sea 
den reformanan, den desar- 
oyonan of simplemente riba 
temanan financiero. 


“E ta bunita pa mira cu apesar 
di cuanto discusion cu nos 
tabatin, y diferencia di opin- 
ionnan varios biaha, pero 
semper, cu respet nos a logra 
yega na cosnan importante pa 
Aruba”, Prome Minister Ev- 
elyn Wever-Croes a expresa. 


A20 


Dialuna 5 December 2022 sorteo/servicio 


Resultado Sorteo 
december 3 y 4, 2022 


Cadena Alexander Lottery ta presenta resultado di weganan di suerte 


merdia 
anochi 
diadomingo merdia 



Letter 


0 
0 
0 


0 


0 
0 
0 


0 
0 
0 
0 
0 

x match 4 
65.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


360.000,- 


x match 4 


1510 


Sorteo # 3759 


Sorteo # 633 


x afl. 500,00 


x afl.15,00 
x afl 50.00 


Virgo 


X2 


800 


x Jackpot 


Sorteo # 3759 
Sorteo # 


Sorteo # 1815 


4725 


1601 


Sorteo # 3759 


3127 


x Jackpot 


x match 4 
x afl. 12,00 


www.lottoaruba.com 


resultado : Sorteo 03 Dec 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


0938 
170.000,- 


x Jackpot 
x match 4+ 


Proximo Jackpot 


X2 


6393 


Afl. 460.000,- 




4 
Letter 
D 


0 
1 
9 


173 


0 
3 


181 


0 
0 
0 
0 
0 

x match 4 
66.000,- 


Proximo Jackpot 


Sorteo # 


Sorteo # 5965 


Sorteo # 


x afl 8,00 


Mega Ball: 


Proximo Jackpot 


360.000,- 


x match 4 


6435 


Sorteo # 5612 


Sorteo # 542 


x afl. 500,00 


x afl.15,00 
x afl 50.00 


Leo 


X2 


174 


x Jackpot 


Sorteo # 7809 
Sorteo # 2342 


Sorteo # 1558 


7139 


1403 


Sorteo # 6853 


5460 


x Jackpot 


x match 4 
x afl. 12,00 


www.lottoaruba.com 


resultado : Sorteo 03 Dec 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


5881 
180.000,- 


x Jackpot 
x match 4+ 


Proximo Jackpot 


X2 
02-04-05-15-18 


03-10-11-27-30 


3297 


Afl. 460.000,- 




Letter 


0 
0 
0 


0 


0 
1 


96 


0 
0 
0 
0 
0 

X2 
02-07-13-24-28 


4390 


www.lottoaruba.com 


resultado : Sorteo 04 Dec 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


8345 
180.000,- 


x Jackpot 
x match 4+ 


Proximo Jackpot 


X2 


076 


x Jackpot 


Sorteo # 3760 
Sorteo # 


Sorteo # 1816 


4308 


9617 


Sorteo # 3760 


8467 


x Jackpot 


x match 4 
x afl. 12,00 


0060 


Sorteo # 3760 


Sorteo # 634 


x afl. 500,00 


x afl.15,00 
x afl 50.00 


Scorpio 


Sorteo # 


x afl 8,00 


Mega Ball: 


Proximo Jackpot 


360.000,- 


x match 4 


x match 4 
68.000,- 


Proximo Jackpot 


Sorteo # 


Sorteo # 5966 


Afl. 460.000,- 


diario 
Korsou 
super4 
flamingo 


2742 
9342 
0216 
8410 
6419 
5198 
super5 
0959 
2726 
1492 
- 
0781 


diario 
Korsou 
super4 
flamingo 


0439 
7488 
1788 
3201 
7223 
9188 
super5 
8915 
4112 
2443 
12106 
4158 


diadomingo 


Dialuna 
Departamento di 
Impuesto lo cera 
mas trempan atardi 
Ta duna servicio 
nonstop te 2’or merdia 


Departamento 
di 
Im- 
puesto ta participa cu di- 
aluna, dia 5 di december 
2022, tur su oficinanan lo 
cera mas trempan atardi 
en conexion cu fiesta di 
Sinterklaas. 
Lo 
brinda 
servicio nonstop te 2’or di 
merdia. 


Departamento di Impuesto 
ta pidi su clientenan pa tuma 
nota di e anuncio aki pa asina 
evita cualkier inconvenien- 
cia. 


Oficina di Koningin 
Wilhelmina Fonds ta habri 
back proximamente 


Koningin 
Wilhelmina 
Fonds Aruba ta informa 
cu en conexion cu e dian- 
an di fiesta nos oficina lo 
ta cera di Diahuebs 15 di 
december 2022 te cu dia- 
bierna 06 di januari 2023. 
Dialuna 09 di januari 2023 
nos lo ta bek na oficina 


segun nos orario regular 
cual ta 9.30am-12.30pm. 


Pa cuido di pashent terminal 
(Thuiszorg), por fabor tuma 
contacto cu: Sra. Lola Geer- 
man na 5631435. Pa otro 
casonan di emergencia por 
tuma contacto cu Sra. Lilly 
Priince na 5937227. 


Pa mas informacion semper 
por bishita nos website www. 
kwfaruba.org of nos face- 
book Koningin Wilhelmina 
Fonds Aruba. 


Youth Adventure Camp Organiza pa IBiSA 
den luna di december 


Pa medio di e comuni- 
cado di prensa aki, IBiSA 
kier a participa na pueblo 
di Aruba, cu IBiSA ta or- 
ganisa un “Youth Adven- 
ture Camp” dia 19, 20 y 21 
di december 2022. 


E campamento aki ta pa 
muchanan di 13 te cu 17 aña 
y orario ta di 7:00 am pa 2:00 
pm. 
Prijs pa inscripcion ta Afl 50,- 
pa mucha y ta acepta 30 in- 
scripcion solamente. 
E camp aki ta uno aventuro- 
so, challenging, pero tambe 
ta siña muchanan con pa de- 
saroya habilidadnan di lider- 
azgo y comunicacion. 


Pa inscribi mester haci lo 
siguiente, bay riba Facebook 
Page di Ibisaaruba, den texto 
di articulo di e camp ta haya 
un link: https://forms.gle/ 
LoA2VYWBvSNKhdLE8, 
yena e formulario online, 
controla si tur informacion ta 
corecto, click submit pa com- 
pleta e formulario y check 
email pa confirmacion. 


Ta recorda tur mayor, cu no 
ta paso a registra ta significa 
cu e lugar ta reserva, e lugar ta 
keda reserva na momento cu 
haci e pago na IBiSA Oran- 
jestad. 


Pa mas informacion di Youth 


Adventure Camp, por tuma 
contacto cu IBiSA na telefon 
582-4987, tambe por sigui 
IBiSA riba social media y 
Facebook, www.ibisa.aw, pa 
cualkier otro informacion por 
email tambe na ibisakamp@ 
gmail.com. 


SERVICIO A21 


Dialuna 5 December 2022 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
Eagle 
Tel. 587 9011 


San Nicolas: 
Centro Medico 
Tel. 584 5794 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


TA BENDE 


interior y mercancia completo 
Panjia di marca 
Tel: 5925371 of 5864898 
_________________________ 


a v i s o @ b o n d i a . c o m 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


TA BENDE 


combo di regalo pa tur 
ocasion: mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 


laba muebles 


laba tapijt 


laba sienta di auto 


laba vloer 
Tel. 593 9464 


SERVICIO PUBLICO 
Sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TABENDE 
Sombrenan deftig 6 dif color 
Fl.10.00 pa un of mihor oferta 
1 Typemachine electro nobo 
nobo Fl.200.00 
1mixer pa bolo Fl.50.00 
Tel.593 8120 / 582 3023 


__________________________________________ 


TA HUUR 


un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 
Sabana basora # 157 P.ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 
Sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 


construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BUSCA 
trabow pa wak pa mucha y 
hasi cas limpi 
Tel. 569 3253 
_________________________ 


TA BENDE 
Caha di Orgel. 
Tin 3 cylinder NOBO. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 


mi ta cuida mucha “ baby sister”. 


mi tin bon experiencia 
y bon cuido 
Te. 562 5941 
_________________________ 


obituario 
a22 


Dialuna 5 December 2022 


Un bon mama no ta fasil pa haña; 
E ta bal mas cu un piedra precioso. 
E ta lanta marduga pa duna su famia 
di come; 
Su mannan nunca ta sosega. 
Tin hopi mama bon, pero niun no por 
iguala bo. 
(Prov.: 31) 


Cu profundo tristeza, pero conforme 
cu boluntad di Dios. Nos ta participa 
fayecimento di nos kerida Mama, 
Wela, Bisa-wela, Ruman, Tanta y 
Prima stima: 
Margarita Werleman-Maduro, 
miho conocí como Mayo, Mama of Tantan, 
Vda. di Rosario (Ro) Werleman 
Salida di Solo: 23 di December 1933 
Bahada di Solo: 29 di November 2022 


Na nomber di su: 
Yiunan: 
†Lucia Ras-Werleman y Milo Ras y famia; 
Maria (Ina) y Ramiro Dubero-Werleman y famia; 
†Raymundo y Jacqueline Werleman-Ruiz y famia; 
Rita y Richard Lopez-Henriquez-Werleman; 
Sira Werleman; 
Philomena y Ray Perez-Lopez. 


Niëto y Niëtanan: 
Elthon Ras y Gerlinda Croes; 
Joël Ras; 
Iselle y Gunnar Bracelly-Dañe na Michigan; 
Darwin Dubero; 
Dyon y Delaney Dubero-Holtrop na Michigan; 
Jarec Werleman; 
Chantal Werleman. 


Bisaniëto y Bisaniëtanan: 
Kiarra Bracelly; 
Garren Bracelly; 
Raymond Werleman; 
Terrence Dubero. 


Rumannan: 
†Arturo (Buchi) y †Candelaria Maduro-Maduro y famia; 
†Juan (Chito) y Vda. Faustina Maduro-Bislip y famia; 
†Antonio (Sai) y Vda. Elena Maduro-Croes y famia; 
†Basilio (Chimbo) y Vda. Cecilia Maduro-Arends y famia; 
Andresito (Dries) y Annie Maduro-Hernandez y famia; 
Ismael (Esy) Maduro y famia; 
Carlito (Alin) y Isidora Maduro-Kelly y famia; 
†Carlos (Alul) y Vda. Carolina Maduro-Apitz y famia; 
Edwin y Mercedes Maduro-Raaz y famia; 
Cecilia (Sila) y Rodolfo (Dolfi) Herrera-Maduro y famia; 
Jacintha (Chenta) y Mario Kelly-Maduro y famia. 


Swa y Cuñanan: 
†Apolonio (Poy) y †Angelica Werleman-Ras y famia; 
†Maximina (Chichi) y †Basilio Maduro-Werleman y famia; 
Cerilio y †Maria Werleman-Geerman y famia; 
†Emiterio (Mito) y †Maria Werleman-Kock y famia; 
†Zenovia (Noba) y †Guadalupe Geerman-Werleman y famia; 
†Jan Faustinus (Janchi) y †Augustina (Tina) Werleman-Geerman 
y famia; 
Raymundo (Rey) y Sita Werleman-Croes; 
†Catharina y Mario (Mai) Croes-Werleman y famia; 
†Fabiano (Padu) Werleman y famia; 
†Martina (Ina) y Placido (Do) Geerman-Werleman y famia; 
Lucio (Luca) Julian y Betty Werleman-Dirksz y famia. 


Tanta: 
Vda. Candelaria Hernandez y famia. 


Primanan cercano di cas: 
Catrin y Mia Hernandez. 


Ayudante: 
Ana Silvia Cardona. 


Tur su ihanan, sobrino y sobrinanan, primo y primanan, comer 
y compernan, bon bisiñanan, amigo y amiganan di cas y di “rif 
di Ro” y demas famia Werleman, Maduro, Ras, Dubero, Ruiz, 
Lopez-Henriquez, Perez-Lopez, Croes, Bracelly, Dañe, Holtrop, 
Bislip, Arends, Hernandez, Kelly, Apitz, Raaz y Herrera. 


Ta invita pa asisti na e oportunidad di condolencia y acto di 
entierro cu lo tuma lugar, dialuna, 5 di December 2022 na Misa 
Inmaculada Concepcion na Santa Cruz. For di 2’or di atardi e 
restonan mortal di nos Mayo stima lo ta reposa den Misa. Pa 4’or 
tin un Response den Misa sigui despues pa Santana Catolico 
“Santa Maria” na Santa Cruz. 


Si den nos tristesa nos por a lubida di menciona un of mas 
familiar of ser keri, nos ta pidi nos mas sincero disculpa. 


“Dios ta amor... y amor ta Dios, maske mi no ta na e 
mundo aki, tur dia lo mi ta banda di boso Curazon, mi 
por stens di loke Señor ta hasi” 
Salmo 33 


Cu dolor na nos curason, nos ta participa fayecimento 
inesperadamente di: 


Domingo Encarnacion Heredia 
Cariñosamente yama “Mingo” 
“El librito de la Bachata” 
*28-01-1977 - †27-11-2022 


Na nomber di su Casa: 
Chela Encarnacion Heredia - de Lannoy 
Mayornan: 
Domingo Encarnacion y Lucrecia Heredia 
Suegra: Regina Figaroa 
Yiunan: 
Yarizmal, Daniela, Yan y Daniel Encarnacion 
Manera yiunan: 
Millicent Alvarez, Alexander Tsu y Jean-Luc Faro, 
Krishna Alvarez, Sabrinah Hernandez y Estefany De La 
Cruz 
Rumannan: 
Gerardina Encarnacion Heredia y yiunan Jofrenk, Gedis 
y Gerson 
Yesenia Encarnacion Heredia y yiunan Edwin, Fanny, 
Masiel, Lucreidi y Yeudy 
Mirna Encarnacion Heredia y yuinan Randi, Gelenidia y 
Rogelina 
Kelmede Encarnacion Heredia y yiunan Keitel, Keisy, 
Keiny y Kendri 
Risolanda Encarnacion Heredia y yiunan Bladimir, 
Esteisy y Wilfred Fermin 
Swa y Cuñanan: Albertico De Lannoy y yiunan, Engeline 
De Lannoy y yiunan 
Tio y Tianan: 
†Freddy Encarnación, †Pascual Encarnación, George 
Encarnación, Grecia Encarnación, 
Elania Encarnación, Benzo Encarnación, Mireya & 
“Mochi” Jansen, Victor Encarnación, 
Francisco Encarnación, Fatima Encarnación, Celida 
Heredia, †Amablito Heredia, †Grecia Heredia, Teodora 
Heredia, Mártires Heredia, Leoporda Heredia, Cornelia 
Heredia, Maria Dila Heredia, Maria Nister Heredia, 
Lucille Figaroa, Marcelino Figaroa, Mario Figaroa y famia 
Primo y Prima nan: 
Olgalidia Segura y Jose Cediel, Yolka Jansen y Leomar 
Dirksz, Samatha Cuevas, Edmond “Joel” Jansen, Grecelin 
Figueroa, Radella Sint Hill, Johnny Sint Hill y demas 
primo y prima nan Aruba y Santo Domingo. 
Manera Famia: 
Carolina Arias Martinez, Shailiny ‘Shai’ y Victor 
Tromp, Yennely Croes, Ramon y Maria Lee, Oshwayne 
Clemencia, Eugemine Ignacio, Yessayray Lopez, Steven y 
Eric Pataca, Janella Figaroa. 
Amigo nan mas cerca: 
Rafa, Jandri, Junior, El Bory Barbershop, Chicho, Nono, 
Dj Boss, Nunu, Manuel y demas amigo y conocir nan 
Demas famia: 
Encarnacion, Heredia, Figaroa, De Lannoy, Alvarez, 
Hernandez, Jansen, Mesa, Sanchez, Segura, Matos, 
Dirksz, Tromp, Lee, Croes, Hart, Faro, Tsu, Pataca. 


Ta invita tur famia, amigo-, amiganan y demas conocirnan 
pa asisti na acto di condolencia cual lo tuma luga diamars 
6 di december pa 6.30 PM pa 9.00 PM na Turibana 19. 
Acto di entierro lo tuma lugar diaranson 7 di December 
2022 na Aurora Funeral Home di 1:00pm pa 4:00pm 
di atardi, despues lo Sali pa Santana Catolico na Sabana 
Basora. 


Despues di acto di entierro no ta ricibi bishita di 
condolencia na cas. 


Nos ta pidi disculpa si den nos tristeza nos por a lubida 
un of mas famia, amigo of conocir. 


“Señor ta mi Wardador, mi n’ tin falta di nada; den 
cunucu di yerba berde E ta pone mi sosega. E ta 
hiba mi na awa trankil, pa mi bolbe haya forsa. 
E ta guia mi den caminda drechi fiel na su nomber” 
Salmo 23: 1-3 


Cu hopi tristeza pero conforme cu Dios su boluntad 
nos ta anuncia cu a fayece, nos kerida mama, ruman, 
suegra y amiga: 


Sra. Marie Odette Dabian-Wever 
*4-04-1941 - †29-11-2022 
Vda. di † Celestino “Miro” Dabian 


Na nomber di su Yiunan: 
Caresse y Fred Imon-Dabian 
Danilo Dabian 
Su Rumannan: 
Oswald Wever y famia 
Ofelia Paris-Wever y famia 
Letitia Wever 
Darius Wever y famia 
Lourdes Ligthart-Wever y famia 
Sua y cuñanan: 
Alice Wever-Scharloo y famia 
† Riri Dabian y famia 
Chichi Croeze-Dabian y famia 
Norma Lampe-Dabian y famia 
Hai Dabian y famia 
Rhona Geerman-Dabian 
Romi Dabian 
Mariska Verschoor-Dabian y famia 
Mildred Dabian-Vingal y famia 
Mirna Dabian- Panneflek 
Mescos cu ruman: 
Maria y Eric de Cuba 
Amiganan: 
Griselda Arends 
Maria y Marcelo Croes 
Marulo y Ro Croes 


Mescos cu yiu: 
Junior Arends y famia 
Gilbert Hooyboer 
Su ayudante fiel: 
Magalis Gomez-Gutierrez 


Primo-, prima-, sobrino-, sobrina- y ihanan 


Demas famia: 
Wever, Dabian, Imon, Croes, Arends, Hese, 
Oduber, Paris, Lampe, Verschoor, Sharloo, de Cuba, 
Ligthart, Fowler, Zievinger, Boogaard y Gomez- 
Gutierrez. 


Ta invita tur famia, amigo-, amiganan y demas 
conocirnan pa asisti na acto di condolencia cual 
lo tuma luga diasabra 3 di december pa 6.30 PM 
pa 9.00 PM na Rudolf Arendsstraat 30. Acto di 
despedida lo ta dialuna 5 di december na Aurora 
Funeral Home pa 8.30 AM pa 11.00 AM. 
Despues lo tuma luga cremacion den seno familiar. 
Ta pidi pa no manda flor of krans, lo tin un box 
disponibel pa haci un donacion na Wilhelmina 
Kanker Fonds. Despues di acto di despedida no ta 
ricibi bishita di condolencia na cas. 
Nos ta pidi disculpa si den nos tristeza nos por a 
lubida un of mas famia. 


obituario/servicio a23 


Dialuna 5 December 2022 


Invitacion 


Esaki ta un invitacion pa un Sacrificio di Misa 
pa descanso di alma di nos ruman stima: 


Canisia Geerman q.e.p.d. 


E Sacrificio di misa lo ta na Misa Sagrado 
Curazon di Hesus na Savaneta dia 5 di 
December 2022 pa 7or di anochi. 


Bo presencia ta altamente aprecia. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Francisco Boekhoudt 
*04-10-1933 - †02-12-2022 


Acto di entiero lo wordo anuncia despues. 


E Aña aki Kerki Protestant ta cumpli 200 Aña y 
ta presenta un programa special 


Peter Hazenoot, Domi di 
Kerki Protestant di Piedra 
Plat y Jan Rinzema Domi di 
Kerki protestant Oranjestad 
hunto cu Sra. Yvonne Krom- 
hout cu ta encarga cu e Kerki 
bieuw di Oranjestad durante 
un conferencia di prensa cu 
nan ta conmemora e existen- 
cia di e Kerki Protestant su 
200 aña cu algun actividad- 
nan special. 


Pa conmemora e 200 Aña aki, e 
Kerki Protestant ta organisa un 
serie di actividad riba diasabran- 
an y un diadomingo den luna di 
december 2022. 


Diasabra dia 10 di december 
2022 pa 7or di anochi cu e 
tema: 200 aña di Kerki Prot- 
estant di Aruba 
Haya sa kendenan ta e personan- 
an den historia cu a duna e Kerki 
Protestant forma. Kico ta e storia 
di e Kerki di 1846? Pakico a con 
strui esaki y door di kende? Y con 
e Kerki actual a haya e localidad. 
Ken nan a haci esei, pakico y hopi 
mas. 


Durante e anochi aki lo conta 
storianan di nos antepasadonan, 
cu a duna forma na e comunidad 
actual cu ta existi na Aruba. Un 
anochi cu hopi imagen visual y 
historia. 


Oradornan pa e anochi aki ta: 
Prof. Dr. Wim Rutgers, Neerlan- 
dicus 
Drs. Leon Berenos, conocedor di 
tur cos 
Drs. Peter Scholing, di Archivo 
Nacional 
E evento ta tuma lugar na e Kerki 
na Oranjestad. 


Diasabra dia 17 di december 
2022 Presentacion di “Oranjes- 
tad Kerstsamenzang y concierto 
2022” 
Lo canta canticanan di tempo- 
rada di Pasco cu otro, y lo repasa 
e textonan di mas importancia 
di Bijbel pa e temporada pa 
trece e ambiente di Pasco na un 
y tur. Tin presentación di varios 
músico cu lo canta hunto den un 
anochi yen di música, devoción, 
poesía y cancionnan di pasco. 
Despues di e concierto lo tin 
“kerst brood” y “Glühwein” den 
e hardin tur decora pa e ocasion. 


Musiconan cu ta participa ta: 
Pearl Peters, cu grupo di Cuarta, 
Viola Heutger, riba viool 
Ruth Bonevalle, riba viool 
Bert Rodenburg, riba orgel 


Na e Kerki na Oranjestad, diasa- 
bra dia 17 di december, pa 7 pm 
(kerki su portanan lo habri desde 


6.30 pm). 


Diasabra dia 24 di december 
2022 ta presenta un misa di 
Noche Buena cu e tema ‘Luz 
den un mundo scur’ 
Bin scucha e milager di Pasco y 
Jesus, yiu di Dios, yiu di hende. 
E nacemento di Jesus a cambia 
e mundo aki. Reverendo Jan 
Rinzema, di Oranjestad lo tey y 
Bert Rodenburg cu su orgel y e 
coro di e projecto di Noche Bue- 
na 2022 dirigi pa Pearl Peters. 
Entrada ta gratis y por reserva cu 
Nancy Lemmers via Whatsapp 


742 7236 of via e pagina di Face- 
book di Misa Protestant di Oran- 
jestad. E kerki lo habri desde 8:15 
pm y e evento lo cuminsa pa 9 
pm. 


Diadomingo dia 25 di decem- 
ber 2022 Mainta di Pasco cu 
henter famia pa 10:30 am. 
Pasco mainta den misa, cu 
muchanan, canto pa henter 
famia. Loke ta central ta keda e 
muchanan cu nan projecto spe- 
cial ‘Het gaat goed komen!’ (Lo 
sali bon) acompaña pa Pearl Pe- 
ters, riba piano. 


